Komentari su isključeni na Simo Krunić, trener Radnika: Fudbal je stalno dokazivanje\nBez obzira na to gde i sa kim igramo, najvažnije je ne izgubiti. Sa tim razmišljanjem idemo u Bačku Palanku, da igramo protiv tima koji se bori za opstanak i koji kući igra čvrsto. Fudbal je stalno dokazivanje, stalno opravdavanje postignutog, a s druge strane uvek se mora poboljšavati igra i tražiti više, ocenjuje trener surduličkog superligaša Radnika Simo Krunić pred utakmicu 26. kola sa ekipom Bačke.\nŽelimo da zadržimo kontinuitet igre i rezultata\nNakon dva remija, ističe, jedne pobede i ostvarenih pet bodova za početak drugog dela prvenstva, Radnik želi da i u predstojećem kolu koje odigrava u Bačkoj Palanci sa tamošnjim superligašem, nastavi u tom ritmu izuzetno poštujući protivnika.\n“Idemo u goste ekipi koja dobro igra kod kuće. Imali su niz loših rezultata koje će verovatno želeti da prekinu”, dodaje Krunić.\nU današnjem susretu protiv Bačke imaju pravo da konurišu svi igrači prvog tima Radnika\nNije sigurno da li će minutažu u ovom kolu upisati Pejčić i Pavlović, koji se oporavlja od povrede zadobijene u prvom kolu ovog dela prvenstva u Beogradu protiv ekipe Rada.\nLaganih problema iz prošle utakmice imaju Žarković i Mitošević, a posle odrađivanja kartona u tim se vratio Pantelić.\nUtakmica Bačka – Radnik igra se danas u Bačkoj Palanci na stadionu Bačka sa početkom u 15 časova.\nVRANJE - U sredu 10. decembra biće održana 29. sednica skupštine grada. Pred odbornicima na dnevnom redu naći će se šest tačaka. (više…)\nNovo rukovodstvo – domaćinsko\nNa sednici skupštine Fudbalskog saveza regiona istočne Srbije (FS RIS), kojoj je danas prisustvovao i predsednik Fudbalskog saveza Srbije Slaviša Kokeza, usvojen je izveštaj o radu za 2016. godinu i finansijski plan za ovu godinu. (više…)\nNiš – Gradonačelnik Niša Darko Bulatović poželeo je svim gradjanima Niša srećnu Novu godinu novogodišnjom čestitkom koja je objavljena na zvaničnom gradskom sajt. Bulatović je žiteljima Niša poručio “Budimo jedinstveni. Neka nas ujedine želja…


BEST - “Make tech alliance with Data Science”\nIzvor: BEST PR\nBEST međunarodni akademski seminari se organizuju širom Evrope, a za cilj imaju unapređenje studenata iz oblasti tehnologije i inženjerstva. Udruženje studenata tehnike Evrope - BEST Beograd organizuje ovakav međunarodni seminar od 12. do 21. jula. već 15. put zaredom a ove godine posetiće ga studenti iz 13 evropskih zemalja. Naziv ovogodišnjeg akademskog seminara je “Make tech alliance with Data Science”. Cilj predavanja će biti da učesnici nauče šta je Data Science, gde se sve može primeniti, kako izgleda posao Data Scientist-a kao i kako izgleda biznis aspekt ovog zanimanja. Na osnovu stečenog znanja, polaznici kursa će kao završni ispit raditi studiju slučaja koji bi predstavljao realan problem sa kojim se kompanije susreću i koji bi obuhvatao sve oblasti obrađene na predavanjima.\nOno što je novitet ove godine jeste to što će jedan dan biti posvećen Data Science-u i biće otvorenog tipa za sve studente koji imaju želju da unaprede svoje osnove o Data Science-u. Na ovaj način, inostrani studenti će imati priliku da upoznaju srpsku istoriju, kulturu i znamenitosti. Pored obaveznog akademskog dela, studenti će imati priliku da steknu nova poznanstva.\nPet vrednosti koje se organizacija trudi da implementira u sve aspekte svog rada (fleksibilnost, prijateljstvo, zabava, napredak i učenje) su ono što pomaže u postizanju ovog cilja.” - kaže Milica Nešković, glavni organizator seminara.


Press Općina Maglaj / 09.10.2017\nza podnošenje zahtjeva za ostvarivanje novčanih podrški za proizvodnju jagodičastog voća na području općine Maglaj\n- Pravo na poticaj imaju poljoprivredni proizvođači jagodičastog voća (malina, kupina, borovnica, aronija i jagoda), a koji su zasnovali nasade jagodičastog voća na površini minimalno od 0,1 ha (1 dunuma) i više.\n- Visina poticaja za navedenu proizvodnju iznosi 0,07 KM / 1 kilogramu otkupljene količine od strane registriranog otkupljivača (visina poticaja može biti i veća po jedinici mjere, ovisno od broja zaprimljenih i odobrenih zahtjeva).\nPoticaj se odnosi na proizvodnju jagodičastog voća.\nVisina poticaja za navedenu proizvodnju iznosi 0,07 KM / 1 kilogramu otkupljene količine od strane registriranog otkupljivača, na području općine Maglaj.\n2. Potvrda o otkupljenim količinama od strane registriranog otkupljivača.\n3. Lista korištenja iz RPG-a i RK


Protest protiv povlačenja Turske iz Istanbulske konvencije, međunarodnog sporazuma namijenjenog zaštiti žena, u Istanbulu 20. marta 2021.\nTurska se povukla iz evropskog ugovora o zaštiti žena od nasilja koji je prva potpisala pre deset godina i nosi naziv po najvećem turskom gradu, Istanbulu, javlja AP.\nPredsednik Tajip Erdogan je rano jutros, u subotu 20 marta, ukazom poništio tursku ratifikaciju Konvencije Saveta Evrope o sprečavanju i borbi protiv nasilja nad ženama i nasilja u porodici, poznatu kao Istanbulska konvencija.\nAktivisti za prava žena smatraju da je ta konvencija presudna za borbu protiv nasilja u porodici te su u znak protesta izašli na ulice Istanbula tražeći promjenu odluke.\nGrupe za odbranu ljudskih prava prava navode da je nasilje i ubijanje žena u porastu u Turskoj.\nUbijeno je 77 žena od početka godine, prema platformi "We Will Stop Femicide" (Mi ćemo zaustaviti ubijanje žena).\nPrema podacima te grupe ubijeno je najmanje 409 žena 2020. godine.\nNeki zvaničnici Erdoganove Islamističke partije zalagali su se za reviziju tog dogovora tvrdeći da on ohrabruje razvod i promoviše LGBT kulturu koju smatraju suprotnom konzervativnim vrednostima zemlje.\nTurska je bila prva zemlja koja je potpisala Konvenciju Saveta Evrope o sprečavanju i borbi protiv nasilja nad ženama i nasilja u porodici na ministarskom sastanku u Istanbulu 2011. godine. Zakon je stupio na snagu 2014.\nU Istanbulskoj konvenciji se navodi da muškarci i žene imaju jednaka prava i obavezuju se vlasti zemlje da preduzmu korake da spreče nasilje nad ženama, zaštite žrtve i počinioce izvedu pred sud.\nOdluku je kritikovala glavna opoziciona partija CHP, a potpredsednica te partije Gokče Gokčen je u tviter poruci napisala da istupanje iz te Konvencije znači "dozvoliti da žene budu ubijane".\nMinistarka za porodicu Zumrut Selčuk je saopštila da će unutrašnji zakoni Turske garantovati prava žena i da će se nastaviti borba protiv nasilja sa nula tolerancije prema nasilju.


Potpredsednik Vlade Republike Srbije i ministar unutrašnjih poslova dr Nebojša Stefanović poručio je danas polaznicima Centra za osnovnu policijsku obuku da će njihovim prijemom u redove policije u septembru Srbija dobiti još čvršći bedem u odbrani od kriminala.\nStefanović je prisustvovao pokaznim vežbama koje su specijalna i posebne jedinice MUP-a izvele za 537 polaznika 23. i 24. klase Centra za osnovnu policijsku obuku u Nastavnom centru u Kuli.\n„Danas su imali priliku da vide kako izgleda delovanje naših specijalnih i posebnih jedinica i kako izgleda biti deo tima najspremnijih i najsposobnijih pripadnika policije. Važno je i da naši pripadnici i polaznici COPO uvek razmišlјaju o dalјem usavršavanju. Uložili smo dosta u njihove uniforme, opremu i tehniku, ali nam je važno da razumeju da svaka nedelјa treninga doprinosi efikasnijem spasavanju života i njih i građana. Zato nam je stalo da pripadnici policije budu profesionalni i obučeni za izvršavanju svih, pa i najsloženijih zadataka, koje imaju pred sobom“, poručio je Stefanović.\nStefanović je nakon vežbe razgovarao sa polaznicima COPO, koji će se već na jesen pridružiti svojim kolegama u zaštiti bezbednosti građana Srbije.\n„Važno mi je da oni razumeju da samo napornim radom mogu biti odgovorni, ozbilјni i pošteni policajci, kakve zahteva narod Srbije. Uveren sam da će umeti da pokažu kako se voli svoja zemlјa“, naglasio je Stefanović.


pinkm.me | JOVANOVIĆ ZA PINK M: Neto priliv stranih direktnih investicija do aprila 138 miliona eura (VIDEO)\nJOVANOVIĆ ZA PINK M: Neto priliv stranih direktnih investicija do aprila 138 miliona eura (VIDEO)\nZanimalo nas je Jovanovićevo mišljenje - kakav je trenutni investicioni ambijent u Crnoj Gori.\nTrenutni investicioni ambijent u Crnoj Gori možemo ocijeniti kao krajnje pozitivan. Investitori cijene ne samo političku sigurnost koju ima naša zemlja, takođe i multietnički sklad i razumijevanje za investitore iz cijelog svijeta, dakle svaki strani investitor nezavisno iz koje zemlje dolazi ima ista ekonomska pravam. Mi sve dočekujemo raširenih ruku i pokazujemo da razvijemo projekte koji će biti win win situacija - istakao je Jovanović.\nA u ovom trenutku veliko je interesovanja sa Bliskog istoka i to za turizam pa Jovanović očekuje nove rizorte kako na jugu, tako i na sjeveru.\nInteresovalo nas je šta imamo u najavi od novih investicija.\nKao što sam već rekao, firme iz EU se sve više interesuju za investiranje u CG, čak i otvaranje nekih proizvodnih kapaciteta na sjeveru CG. Npr. jedna od firmi koje se interesuju za CG za otvaranje novih fabrika i proizvodnih pogona u CG je Simens, jedan od najvećih svjetskih brendova , oni su posjetili našu zemlju više puta i očekujem da će uskoro doći do razvitka te investicije. U ovoj godini, najveći je priliv iz UAE, oko 112 miliona eura. Zatim iz Italije nesto preko oko 78 miliona, dok je na trećem mjestu Azerbejdžan. Kako smo već godinu članica NATO saveza, očekuje se nastavak trenda rasta - poručuje naš sagovornik.\nZa Pink M objašnjava šta će se raditi u narednom periodu.\nInvesticioni ambijent na kojem radi Vlada konstantno i sva ministarstva zajedno sa MIPOM se razvija u krajnje pozitivnom smjeru. Međutim, mi treba da ulažemo u infrastrukturu, a to je, po meni, naša jedina bolna tačka - zaključuje on.


Putevi Srbije: Na putarinu se ne plaća PDV – Nadlanu.com\nObjavljeno 21. juna 2013. / 15:11:46\nPutevi Srbije saopštili su da to javno preduzeće u skladu sa zakonom ne plaća PDV na putarinu, jer je to javni prihod.\nReagujući na izjavu ministra finansija i privrede Mlađana Dinkića da će račun Puteva Srbije biti blokiran za pet dana, jer od 2008. ne plaćaju PDV na putarinu, to javno preduzeće navodi da je prihod od putarine javni prihod, da se na javni prihod ne plaća PDV, “jer bi u suprotnom država sama sebi plaćala porez, što se ne radi nigde u svetu”.\n“PDV nije uračunat u cenu putarine u Srbiji, što znači da učesnici u saobraćaju na teritoriji Srbije ne plaćaju PDV prilikom korišćenja autoputeva. Kada bi u cenu putarine bio uračunat PDV, putarina bi bila skuplja za 20 odsto”, kaže se u saopštenju Puteva Srbije.\n“Pošto je poslovanje Puteva Srbije transparentno, takođe, informišemo javnost da je sav prihod od naplate putarine javni prihod, a putarina je naknada za korišćenje dobra u opštoj upotrebi i to strogo namenski javni prihod, a ne prihod Puteva Srbije”, kažu u tom preduzeću.\n“To je javni prihod, a ne komercijalni prihod, sav odlazi u budžet i samim tim po zakonu ne podleže PDV-u”, ističu u Putevima Srbije.\nPutevi Srbije angažuje preduzeća za puteve na poslovima održavanja puteva, koja ispostavljaju račune Putevima Srbije, obračunavaju i PDV, pa Putevi Srbije po tom osnovu i plaćaju PDV, navedeno je u saopštenju.\nmla?an dinkićpdvputevi Srbije\nMiligram tresao splav Jimmy`s: FOTO


Za područje Općine Bedekovčina proglašena je prirodna nepogoda, jer su nastale materijalne štete na stambenim, sakralnim, odgojno-obrazovnim i kulturnim objektima.\nOpćina Bedekovčina sada poziva mještane da se jave u Općinu u svrhu prijave šteta. Štete se prijavljuju na propisanom obrascu, koji se može preuzeti na službenoj mrežnoj stranici Općine, www.bedekovcina.hr\nPotrebno je priložiti i fotodokumentaciju oštećenja te presliku osobne iskaznice i presliku kartice tekućeg računa. Prijaviti se mogu štete na imovini nastale uslijed potresa u razdoblju od 29. prosinca 2020. godine do 25. siječnja 2021. godine. Prijave se primaju svaki radni dan od 7 do 15 sati u prostorijama Općine Bedekovčina, najkasnije do 2. veljače.\nPopunjeni obrazac prijave štete s traženom dokumentacijom moguće je poslati i e-mailom na adresu: komunalni-redar@bedekovcina.hr


Početna > Salaš Curan\nLokacija: Овчански пут 81\nKontakt telefon: +381640609202\nRadno vreme: od 08 do 22\nEtno muzej: Da\nFrancuski lezaj: 2\nSalaš Ćuran se nalazi na 10km od centra Beograda. Salaš se prostire na 2ha površine. U sklopu salaša nalazi se etno resotran, koji raspolaže sa 500 mesta, priagođen svim događajima: kulturne manifestacije, pravatna dešavanja, svadbe…\nImamo obezbedjen smeštaj za goste koji žele da više dana uživaju na salašu. U prirodnoj oazi smešten je zoo vrt sa domaćim životinjama i ergela konja, pitome životinje koje su dostupne svim posetiocima.Ispred restorana je veliki parking.\nImamo obezbedjen smeštaj za goste koji žele da više dana uživaju na salašu. U prirodnoj oazi smešten je zoo vrt sa domaćim životinjama i ergela konja, pitome životinje koje su dostupne svim posetiocima.Ispred restorana je veliki parking." />


Civili u Avganistanu sve ugroženiji - 2001-10-24\nStruènjaci Ujedinjenih nacija za uklanjanje mina kažu da su poslali jednu grupu lokalnih avganistanskih èistaèa mina u jedno selo, blizu zapadnog grada Herata, gde neeksplodirane bombe ugrožavaju bezbednost stanovništva te oblasti. Den Keli, koji rukovodi akcijama za èišæenje mina u Avganistanu, kaže da su Ujedinjene nacije zatražile od amerièkog sekretarijata za odbranu informacije o tome kako da razoružaju bombe. On kaže da je problem neeksplodiranih bombi sve veæi i da je potrebno nauèiti više o njima:\n”Ovo je nova generacija municije koja se koristi u Avganistanu. Naši ljudi su obuèeni da poduèavaju ljude u opasnosti od mina, ali avganistanski civili ne znaju ništa o ovoj vrsti naoružanja. Naši ljudi koji pregledaju i oni koji rašèišæavaju teren ne znaju kako da ih bezbedno uništavaju.“\nOvaj funkcioner Ujedinjenih nacija primeæuje da sve više ljudi napušta svoje domove pa je sve veæa opasnost da bi mogli da zadju u neko od neobeleženih minskih polja. On dodaje da æe nove borbe u toj zemlji verovatno stvoriti i nova minska polja.\nOsim ovoga, funkcioneri Ujedinjenih nacija izveštavaju da u nekim avganistanskim gradovima talibanski vojnici ulaze u stambena podruèja što poveæava ugroženost civila. Agencija Avganistanska islamska štampa navodi izvore Talibana koji kažu da su u amerièkim napadima poginula 52 civila u jednom selu, blizu Kandahara, na jugu zemlje. Izveštaj nije potvrdjen iz nezavisnog izvora.\nStrani humanitarni radnici kažu da su poèeli sa odbirom avganistanskih izbeglica kojima je dozvoljeno da udju u privremeni prihvatni logor, blizu pakistanskog grada Èamana. Veruje se da oko 15 hiljada izbeglica èeka kraj granice. Pakistanske i talibanske vlasti su postigle sporazum o smeštaju mnogih izbeglica u logore u Avganistanu, kojima upravlja Taliban. Ali predstavnik agencije Ujedinjenih nacija za izbeglice Peter Kesler kaže da to nije dobra ideja:\n”Svaki pojedinac - a ovo je jedno od osnovnih ljudskih prava zapisanih u Opštoj deklaraciji - ima pravo da traži azil. Na prvi pogled bi se reklo da su ovi logori osnovani da bi se ljudi spreèili da traže azil, pa èak i da bi se zadržali u zemlji.“\nFunkcioneri Ujedinjenih nacija izražavaju uverenje da je èak 70 odsto stanovnika Herata, Kandahara i Džalalabada napustilo svoje domove, iako kažu da ne znaju koliko je od tih ljudi krenulo ka avganistanskim granicama.


Press Online :: Politika :: PET ZADATAKA ZA SRBIJU Kosovo je uslov svih uslova, ali to nije sve što EU očekuje od nas\nOsim dobro poznatih, "starih" stvari koje nam se zameraju i čije se razrešavanja traži, "na spisku" se našla i poneka nova.\nKosovo - Glavni kamen spoticanja\nDileme nema da je Kosovo uslov svih uslova za ulazak Srbije u Uniju, tim pre što se jedno celo poglavlje (35) upravo bavi njima i, što je još važnije, ono je uslovno. U praksi, to znači da bez rešenja između Beograda i Prištine, za Srbiju neće biti ni Unije.\nTakođe, u Strategiji o proširenju EU navodi se da se, između ostalog, da "u slučaju Srbije, prelazna merila koja se tiču normalizacije odnosa sa Kosovom moraju da budu ispunjena, a pravno obavezujući sporazum mora da bude hitno postignut".\nNa predstavljanju izveštaja o napretku Srbije, izvestilac Evropskog parlamenta (EP) Dejvid Mekalister konstatuje da Srbija nastavlja angažman na normalizaciji odnosa sa Kosovom i da se vodi unutrašnji dijalog.\n- I Kosovo i Srbija treba sada da rade na punoj implementaciji svih već postignutih sporazuma i to u dobroj veri i na vreme. Formiranje Zajednice srpskih opština je prioritet, a mora se rešiti i pitanje energetike između dve strane - naveo je on.\nRešavanje odnosa Beograda i Prištine je uslov i za Kosovo i za Srbiju, pisaće i u zaključku Samita u Briselu koji će članice EU usvojiti ove nedelje. U nacrtu tog dokumenta izražava se zabrinutost zbog sporog ritma u procesu primene Briselskog sporazuma, ali se traži i njegovo okončanje. Jedna od poruka biće da će EU nastaviti da "pažljivo i kontinuirano prati angažovanje Srbije ka vidljivom i održivom napretku u normalizaciji odnosa s Kosovom, kako bi se omogućio nesmetani proces na evropskom putu kako za Srbiju tako i Kosovo”.\nVize - Zabrinuti smo\nIako do sada nije bio slučaj, Srbija bi mogla da dobije "packe" zbog jedne sasvim nove prakse - ukidanja viza za treće zemlje. Reč je o ukidanju viza za Iran i još neke Afričke države koje je u EU izazvalo brigu, kako navode, od otvaranja puta iranskim migrantima da preko Srbije ilegalno uđu u EU, dok u Srbiji tvrde da je reč o političkoj kritici. Kako je šef srpske diplomatije Ivica Dačić rekao: "ne smetaju njima migranti, već što se povećava broj država koje povlače priznanje Kosova". Među tim državama su, jasno je, i neke kojima je Srbija ukinula vize.\nPrema nacrtu zaključaka koji će biti usvojeni na kraju sastanka u Briselu, EU će od Srbije zatražiti da poštuje zajedničku politiku o vizama.\n- Savet EU takođe poziva Srbiju da se uzdrži od odstupanja od zajedničke evropske politike o vizama, gde nedavna praksa, kao što je sklapanje sporazuma o liberalizaciji viznog režima sa određenim trećim zemljama, izaziva zabrinutost - piše u nartu zaključka, prenosi RSE.\nSpoljna politika - Usaglasite se\nIako Srbija dosta dugo balansira između istoka i zapada, evropskog puta i Rusije, EU će je ovog puta i formalno upozoriti da odstupa od zajedničke spoljne politike. Zahtev upućen Srbiji biće da se postepeno usaglašava sa Briselom, što nije nikakva novina.\nIlustracije radi, Srbija nije uvela sankcije Rusiji kao što su to činile zemlje Unije već suprotno, a i u nekoliko navrata je ponavljano da to neće ni učiniti. Međutim, tu nije samo problem Rusije, već usaglašavanje i oko raznih dekleracija i mera.\nPoslednji podaci govore da je od ukupno 41 deklaracije i mere iz Brisela, Srbija prošle godine prihvatila manje od pola, tačnije 19, kao i da ima najmanji stepen usaglašenosti od svih zemalja u regionu.\n- Savet ponavlja svoj poziv Srbiji da se postepeno uskladi sa zajedničkom spoljnom i bezbednosnom politikom EU, u skladu sa pregovaračkim okvirom, i da da preokrene trenutni silazni trend, kao prioritetno pitanje - piše u nacrtu zaključaka.\nVladavina prava - Pojačati napore\nBez vladavine prava nema EU, u najkraćem bi mogla da bude suština onoga što svi slušamo na dnevnom nivou kada je reč o evrointegracijama. Koliko je ova oblast važna svedoči i to što je pregovaračko poglavlje koje se bavi vladavinom prava (23) uslovno, prvo otvoreno, i koje će biti poslednje zatvoreno u pregovorima sa Unijom.\nReforma pravosuđa, nezavisno sudstvo, tužilaštvo, borba protiv korupcije, suđenje u razumnom roku... Sve ovo su stvari na kojima EU insistira da se još aktivnije radi. Jedna od njih su i ustavni amandmani koji se odnose upravo na ovu oblast, koji su prethodnih meseci izazvali pravu buru u javnosti jer su predstavnici vlasti tvrdili da oni umanjuju uticaj politike na pravosuđe, dok je struka tvrdila potpuno suprotno. Konačan "sud" u narednom periodu daće Venecijanska komisija, od čijih će preporuka i zavisiti šta će se sa pravosuđem dešavati.\n- Vladavina prava je "u srcu" pristupnih pregovora i napredak u toj oblasti neophodan je za ribližavanje Srbije EU. Iako Beograd pokazuje jasnu opredeljenost da reši neka od pitanja, važno je da se pojačaju napori, posebno u cilju obezbeđenja nezavisnosti pravosuđa i celokupnog pravosudnog sistema, i da se bezuslovno bori protiv korupcije i organizovanog kriminala - rekao je Mekalister govoreći o napretku Srbije ka EU.\nSloboda medija - Nije dovoljno doneti zakone\nSloboda medija je jedna od oblasti koja se svake godine analizira u izveštajima EU o Srbiji, a prema poslednjim informacijama, na Samitu u Briselu predsednici i premijeri zemalja EU će izraziti "sve veću zabrinutost" zbog nedostatka napretka u oblasti slobode izražavanja.\nSlično kaže i izvestilac za Srbiju Dejvid Mekalister, koji navodi da medijske slobode moraju da budu garantovane, kao i da u narednoj godini situacija u medijima u Srbiji mora se popravi.\n- Svi se slažemo u ovom Odboru da je sloboda medija u srcu demokratije. Ona se ne može postići samo usvajanjem zakona, već i stvaranjem pozitivne atmosfere za medije - istakao je on.


Od kad čovek koristi luk i strelu u Evroaziji? - Život - Dnevni list Danas\nPočetna » Život » Od kad čovek koristi luk i strelu u Evroaziji?\nIako je odavno utvrđeno da je današnji čovek još tokom poznog pleistocena živeo u Južnoj Aziji, arheolozi nisu uvek bili saglasni oko tačnog tajminga, a nije bilo ni dovoljno istraživanja koja bi utvrdila nivo materijalne kulture prvih naseljenika ove regije.\n0Piše: Đorđe Petrović 14. septembra 2020. 07.19\nMeđutim, međunarodni tim istraživača nedavno je u jednoj pećini na Šri Lanci pronašao brojne artefakte iz praistorijskog perioda: ornamentima ukrašene perle, alate od životinjskih kostiju za izradu odeće, ali i 130 oštrih predmeta – za koje istraživači veruju da su vrhovi strela.\nAnaliza starosti ovih predmeta utvrdila je da su neki od njih stari i do 48.000 godina, što znači da je ovo verovatno najstariji dokaz postojanja tehnologije luka i strele u Južnoj Aziji, možda i u čitavoj Evroaziji, navode istraživači.\nKako oni ističu u saopštenju za javnost, ovo otkriće, objavljeno u naučnom časopisu Science Advances, ukazuje da se koreni ljudske inovativnosti mogu pronaći i u tropskim prašumama na jugu azijskog kontinenta, a ne samo – gde su obično tražene – „u plodnim ravnicama i obalama Afrike ili umerenim oblastima Evrope“.\nArheolozi su utvrdili da je pomenuta pećina naseljavana u četiri različite faze, u rasponu od pre 48.000 do pre 4000 godina.\nVrhovi strela mogli su se pronaći u svim fazama, a zanimljivo je da se njihova dužina povećavala vremenom, što je, prema mišljenju ovih istraživača, znak da su ovi južnoazijski lovci postepeno prelazili na veći plen, poput divljih svinja ili jelena.\nProjektili su pravljeni od životinjskih kostiju, a njihova mikroskopska analiza pokazala je da postoje dokazi njihove upotrebe u svrhe lova, u vidu pukotina i oštećenja pri samom vrhu.\nTakođe, na ovim vrhovima strele mogu se primetiti urezi i tragovi koji ukazuju da su bili pričvršćeni za tanku dršku.\nProjektili su bili prekratki i preteški da bi se njima gađalo kroz duvaljku, što je arheologe navelo na zaključak da je u pitanju streličarska tehnologija.\nIpak, ova tehnologija se najpre pojavila u Africi, pre najmanje 64.000 godina.\nStoga je pitanje da li su je drevni stanovnici Šri Lanke doneli iz svoje afričke prapostojbine ili su je možda sami izmislili, prinuđeni teškim uslovima lova koji vladaju u tropskim prašumama Južne Azije.\nPored ovih projektila, u pećini su arheolozi pronašli i 29 alata od kostiju, korišćenih najverovatnije da bi se obrađivali životinjska koža i biljna vlakna, od čega se kasnije pravila odeća, a možda i mreže ili zamke za lov.\nLjudima koji žive u tropskim prašumama nije potrebno mnogo odeće, ali ovi istraživači sumnjaju da su ih drevni Šrilančani nosili kao zaštitni sloj protiv zaraza koje prenose insekti.\nU pećini su takođe pronašli i perle, pravljene od kućica morskih puževa i okera.\nZanimljivo je da se ovi materijali nisu mogli naći u okolini njihovog prebivališta, što možda – kako smatraju autori ove studije – ukazuje i na postojanje neke vrste ranog oblika trgovine, pa čak i trgovinske mreže u ovom delu Azije.\nCentar za promociju nauke, covek, luk, Strela


Startovale pobedom - Ozonpress :: internet portal\nTag: odbojka, pobeda, startovale\nU nastavku prvenstva odbojkašice OK Čačak startovale sa pobedom protiv favorizovane ekipe Crnokosa iz Kosjerića.\nNakon zimske pauze u takmičenjima Odbojkaški klub Čačak nastavio je sa nadmetanjima sa svojim ekipama. Na teren su izašle pionirke koje su se osnovnoj školi Milica Pavlović nadmetale protiv ekipe Crnokosa iz Kosjerića. Ovo je bila pionirkama peta utakmica u Pionirskoj ligi Srbije u kojoj učestvuje 17 ekipa sa teritorije Moravičkog i Zlatiborskog okruga i do sada su ostvarile dve pobede i dva poraza. Na ovoj utakmici mlade Čačanke su krenule napadački i borbeno i lako osvojile prvi set rezultatom 25:14. U drugom setu gošće su zaigrale organizovanije i prešle u vođstvo, ali nisu imale snage da završe set tako da su Čačanke slavile sa 25:20. Posle vođstva od 2:0 u setovima, devojkama iz Čačka lako je bilo da osvoje i treću pobedu na domaćem terenu nad obeshrabljenim gošćam.\nZa Čačak su nastupile igračice Jovićević J. , Bogićević M., Jovićević N., Nikolić A., Petrović U., Nešović S., Šoljmoši L., Popović J., Novičić T. sa trenerom Jovančević Željkom.\nSledeću utakmicu Čačanke igraju za vikend u Mrčajevcima protiv ekipe O.K.Libero.


brzina | KRUŠEVAC.LINK\nOvde si trenutno: Home / brzina\nKAMERE POSTAVLJENE DUŽ AUTO-PUA NEĆE MERITI BRZINU\nKamere postavljene na portalima duž auto-puta Beograd-Niš, njih 56, kao i one koje će biti postavljene na drugim putevima u Srbiji neće meriti brzinu. Kako prenose mediji, one će služiti za nadzor saobraćaja. Kontrola brzine će se i dalje obavljati na stari način, odnosno merenjem srednje brzine između naplatnih rampi, vozilima presretačima i radarima na […]\nDANAS POČINJE AKCIJA SAOBRAĆAJNE POLICIJE\nPripadnici Uprave saobraćajne policije sprovešće pojačanu kontrolu brzine kretanja vozila od 12. do 18. avgusta, saopštio je MUP. Međunarodna akcija će početi u ponedeljak u svih 29 država koje su članice organizacije TISPOL (Mreža saobraćajnih policija Evrope), navodi se u saopštenju Ministarstva unutrašnjih poslova (MUP). Pripadnici saobraćajne policije će angažovati sve raspoložive uređaje za merenje […]


EMA odobrila vakcine AstraZeneka u EU - Radio Forum - Programm - COSMO - Radio - WDR\nEMA odobrila vakcine AstraZeneka u EU\nEvropska agencija za lekove (EMA) je dala zeleno svetlo za upotrebu vakcina britansko-švedske kompanije AstraZeneka u EU. Ranije danas Evropska komisija je objavila ugovor sklopljen sa tom kompanijom o isporuci njenih vakcina. U Nemačkoj opada broj novozaraženih korona virusom, ali je sve više slučajeva infekcije mutiranim sojem virusa.\nNakon vakcina Bajontek/Fajzer i Moderne, EU bi sada trebalo da dobije i treću vakcinu, kompanije AstraZeneka. Evropska agencija za lekove je odobrila upotrebu vakcina kompanije AstraZeneka u Evropi. Konačnu odluku bi još trebalo da donese Evropska komisija, ali kako se ocenjuje to je samo formalnost.\n03:12 Min.. Verfügbar bis 29.01.2022.\nGranica do 65 godina\nOvih dana se naveliko govori o kompaniji AstraZeneka i njenoj vakcini. Velika diskusija je nastala nakon što je nemačka Stalna komisija za vakcinaciju (STIKO) u jednom nacrtu preporučila da se ta vakcina daje samo osobama mlađim od 65 godina. Razlog za tu preporuku je taj da je premalo podataka o tome koliko je ta vakcina efikasna kod ljudi starijih od 65 godina. U Velikoj Britaniji je ta vakcina već odobrena i daje se svim starosnim grupama. Prema rečima premijera Borisa Džonsona, britanske zdravstvne službe su tu vakcinu ocenile kao “veoma dobru i efikasnu”.\nU saopštenju Evropske agencije za lekove se ne spominje granica do 65 godina starosti. Saopšteno je da se upotreba odobrava osobama starijim od 18 godina, ali se takođe ukazuje na nedostatak informacija kada je reč o efikasnosti vakcine AstraZeneka kod ljudi starijih od 65 godina. To bi sada moglo da poremeti plan vakcinacije u Nemačkoj, koji predviđa da se najpre vakcinišu ljudi stariji od osamdeset godina, kod kojih posledice zaraze korona virusom mogu da bude naročito opasne.\nNovi plan vakcinacije?\nBavarski premijer Markus Zeder poručuje „da bi sada trebalo ponovo razmotriti prioritete i hijerahiju kada su u pitanju vakcine“. On je kazao da bi vakcinu AstraZeneka sada možda trebalo više usmeriti ka medicinskom osoblju. Slično je ocenila i šefica SPD-a Saskija Esken. „Sa jedne strane moramo hitno da pronađemo rešenje za vakcinisanje starijih od 65 godina i da izmenimo redosled vakcinisanja sa AstraZeneka vakcinama koje uskoro treba da stignu“, kazala je Esken. Ministar zdravlja Jens Špan je ocenio da predstoji još nekoliko „teških sedmica“ kada neće biti dovoljno vakcina, ali on ipak veruje da će do kraja prvog kvartala moći da se vakcinišu svi ljudi stariji od 80 godina, a do kraja leta svi ostali građani Nemačke, koji to budu hteli.\nObjavljen ugovor sa kompanijom AstraZeneka\nEvropska komisija danas je objavila ugovor sklopljen sa kompanijom AstraZeneka o isporuci njenih vakcina, o kojem se poslednjih dana dosta govorilo. AstraZeneka se složila sa objavljeivanjen ugovora koji je sklopila sa EU 27. avgusta prošle godine. Dokument je objavljen na internet stranici Evropske komisije. Međutim ne mogu da se vide baš svi detalji. Važni delovi ugovora su pod izgovorom poslovne tajne zatamnjeni. Među njima i delovi koji se tiču količina vakcina koje su u prvom kvartalu trebalo da budu isporučene, i o čemu se poslednjih dana toliko govori. I o čemu smo i mi izveštavali u utorak u Radio Forumu.\nManje novozaraženih, više slučajeva mutiranmog virusa\nInače, podaci pokazuju da broj novozaraženih korona virusom u Nemačkoj opada, ali da je sve više slučajeva infekcije mutiranim sojem virusa. Prema podacima Robert Koh instituta u poslednja 24 časa je registrovano oko 14.000 slučajeva zaraze korona virusom, što je oko 3.000 slučajeva manje nego prošle nedelje. Pad se beleži i kada je reč o takozvanoj sedmodnevnoj incidenciji, odnosno broju zaraženih u poslednjih sedam dana na 100.000 stanovnika. U četvrtak je ona prvi put nakon tri meseca pala na ispod 100 – danas iznosi 94,4. Ministar zdravlja Jens Špan govori o „pozitivnom trendu“ koji pokazuje da striktno pridržavanje korona mera daje rezultat.\nMeđutim, šef instituta Robert Koh, Lotar Viler danas je na konferenciji za novinare kazao da je sve više slučajeva mutiranog virusa i dodao da se trenutno o tim mutacijama malo zna. Recimo da li ljudi koji su već bili zaraženi korona virusom mogu da se zaraze i tim mutiranim tipom virusa. Zato je smatra Viler potrebno sprečiti njegovo širenje, posebno imajući u vidu krajnju preoterećenost odeljenja intenzivne nege.\nPrema podacima Saveznog ministarstva zdravlja do sada je registrovano 150 slučajeva novog soja virusa iz Velike Britanije, 27 slučajeva zaraze mutiranim sojem virusa iz Južnoafričke Republike, kao i tri slučaja zaraze sa mutacijom iz Brazila.\nStand: 29.01.2021, 18:16


Dan online - Politika: - 2020-01-19\nPolitika - datum: 2020-01-18 DRI DALA NEGATIVNO MIŠLJENJE NA FINANSIJSKI IZVJEŠTAJ POLITIČKE GRUPACIJE „BIRAM BAR” Nijesu naveli prihode i troškove\nDržavna revizorska institucija (DRI) izrazila je negativno mišljenje na Godišnji finansijski izvještaj političke grupacije „Biram Bar” za 2018. godinu, jer u izvještaju nijesu navedeni prihodi od preko 12 hiljada i troškovi od 7,5 hiljada eura. Kako se naglašava, Državna revizorska institucija izvršila je finansijsku reviziju Godišnjeg finansijskog izvještaja i reviziju pravilnosti političke grupacije „Biram Bar” za 2018. godinu.\n– Na bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI, nadležni Kolegijum u sastavu senator DRI Nikola N. Kovačević, rukovodilac Kolegijuma i senator DRI Radule Žurić član kolegijuma, izražava negativno mišljenje na Godišnji finansijski izvještaj i uslovno mišljenje na reviziju pravilnosti – navodi se u saopštenju državne revizije.\nKako se pojašnjava, revizijom je utvrđeno da finansijski izvještaj „Biram Bar” za 2018. godinu nije sastavljen u skladu sa važećim okvirom finansijskog izvještavanja.\n– Jer, subjekt revizije u Godišnjem finansijkom izvještaju koji je dostavljen u zakonskom roku nije iskazao prihode u iznosu 12.076,06 eura i troškove od 7.582,43 eura – saopšteno je iz DRI.\nIstaknuto je da je time prekršeno nekoliko zakonskih propisa.\n– Neusklađenost se odnosi na nedoslednu primjenu Zakona o finansiranju političkih subjekata i izbornih kampanja (član šest), Zakona o računovodstvu (član 19), Zakona o obligacionim odnosima (član 639), Pravila o načinu obračunavanja i izvještavanja o nenovčanim prilozima političkim subjektima i MRS osam – zaključuje se u saopštenju DRI.\nIdemo ka vanrednom političkom stanju\nNema superiornih vjerskih zajednica\nPregovori sa Evropskom unijom se nastavljaju


Press Online :: Ona i On :: Strast bledi posle godinu dana\nStrast bledi posle godinu dana\nAko strast u vezi već mora da izbledi, večno pitanje je kada to počinje da se dešava.\nAKO strast u vezi već mora da izbledi, večno pitanje je kada to počinje da se dešava. Istraživanje Univerziteta "Ludvig Maksimilijan" u Minhenu, sprovedeno na 3.000 žena i muškaraca, pokazalo je da partneri značajno gube želju za seksom već posle godinu dana provedenih zajedno.\nNemacki naučnici ne znaju tačno zašto se to dešava, ali kažu da bi odgovor mogao da leži u različitoj jačini libida - s godinama muški ne slabi, ali ženski se stišava. Pripadnicama nežnijeg pola od strasti vremenom postaju važniji drugi faktori odnosa - odanost, poverenje, brižnost i iskrenost, pa se u seksualnom smislu polako udaljavaju od partnera.


Koalicija za slobodu medija izrazila je danas veliku zabrinutost zbog emitovanja, kako kažu, pogromaškog pamfleta “Meta porodica” na Televiziji Pink, te pozvala nadležne organe i tela da zaštite etiketirane novinare, političare i javne ličnosti, ali i javnost od opasnih manipulacija i laži kojima obiluje sporni televizijski prilog.\nTelevizija Pink je u nedelju uveče u svojoj centralnoj informativnoj emisiji “Nacionalni dnevnik” emitovala dvadesetominutni kvazi-dokumentarni film “Meta porodica”, u kom se mnoge javne ličnosti, a među njima mnogi nezavisni novinari, optužuju da u saradnji sa kriminalcima i stranim obaveštajnim službama organizuju likvidaciju Aleksandra Vučića i njegove porodice.\n“Sugerisanjem da ugrožavaju bezbednost i prizivaju atentat na članove porodice Vučić, ponovo se crta meta na čelo profesionalnim novinarima, a posebno najviše označenim u toj svojevrsnoj ‘tv-poternici’ emitovanoj na televiziji sa nacionalnom pokrivenošću – Stevanu Dojčinoviću, Branku Čečenu, Slobodanu Georgievu i Zoranu Kesiću. Pozivamo Ministarstvo unutrašnjih poslova Srbije i Republičko javno tužilaštvo da se oglase povodom tvrdnji da novinari ugrožavaju najviše predstavnike Republike Srbije. Bez jasne reakcije ovih institucija samo bi se nastavljala kampanja protiv profesionalnih novinara i institucije bi na ovaj način učestvovale u tim napadima”, navodi se u saopštenju za javnost.\nKoalicija za slobodu medija pruža podršku kolegama i poziva građane i građanke, kao i druge organizacije i institucije da osude ovaj opasan napad na kolege i druge javne ličnosti, stoji na kraju.\nKoaliciju za slobodu medija čine Asocijacija medija, Asocijacija onlajn medija (AOM), Nezavisno društvo novinara Vojvodine (NDNV), Nezavisno udruženje novinara Srbije (NUNS), Poslovno udruženje Asocijacija lokalnih i nezavisnih medija “Lokal Pres” i Slavko Ćuruvija Fondacija.


16 GODINA TRIJUMFA, RUSIJA NIKAD JAČA: Predstavljamo vam Vladimira Putina kakvog do sada niste videli...(VIDEO) | Vestinet.rs\nPočetna TEMA DANA\t16 GODINA TRIJUMFA, RUSIJA NIKAD JAČA: Predstavljamo vam Vladimira Putina kakvog do sada niste videli…(VIDEO)\nNavršava se 16 godina od dolaska na vlast ruskog predsednika Vladimira Putina, a četiri godine od njegove inauguracije u poslednjem šestogodišnjem mandatu na mestu šefa ruske države.\nMeđu Putinovim ključnim uspesima su povratak Krima Rusiji, jačanje vojske, sirijska kampanja, rast popullacije, aktivizacija saradnje sa zemljama Jugoistočne Azije, formiranje Carinske unije i prelazak na evroazijsku integraciju.\nIpak, za bivšeg diplomatu i ambasadora Srećka Đukića najveći Putinov uspeh je to što je pokazao da je unipolarni svet prošlost.\n„On je na tome odavno radio i dokazivao i pozivao da se ne može krojiti svet iz jednog centra, iz Vašingtona. A u poslednje četiri godine svog predsednikovanja konačno je to i zaokružio.\nSada za Rusiju Briks, ŠOS, Evroazijsku uniju i niz drugih zemalja i naroda u svetu postoji izbor, alternativa“, objašnjava Đukić.\n„Stvara se jedan novi Bliski istok u kom će glavni igrači biti neki drugi, ne SAD i njihovi sateliti, već narod Bliskog istoka uz čvrsto oslanjanje na Rusiju, Kinu, Iran.\nZapad nema odgovor na takvu politiku, što su pokazale i diskusije koje se vode u SAD u toku predsedničke kampanje“, navodi naš sagovornik.\nAleksej Muhin, rukovodilac Centra političkih informacija, ocenjuje da je u Siriji Moskva vodila pravi „hibridni rat“ i na taj način ne samo sačuvala svetovni režim u toj zemlji i zaustavila ISIS, nego i pokazala mogućnosti njene odbrambene industrije, zbog čega je u svetu drastično poraslo interesovanje za rusko naoružanje.\n„Ceo 20. vek ruski narod proveo je pod sankcijama. Od Oktobarske revolucije sankcije nisu nikad skinute, verovatno samo dve-tri godine pod Obamom, kad je ukinut Džekson-Venikov amandman koji je ograničavao trgovinu zbog ograničavanja iseljavanja Jevreja iz SSSR.\nJezik Zapada je jezik sankcija, jezik štapa.\nZato ništa to ne iznenađuje. Da Rusi nisu povratili Krim, bile bi sankcije zbog nečeg drugog i to je neka postojanost u spoljnoj politici Amerike“, smatra srpski diplomata.\nPrema rečima Alekseja Muhina, povratak Krima u sastav Rusije ima veliki geopolitički značaj.„Na taj način je Rusija zaustavila širenje uticaja NATO-a u ovom regionu, jer SAD i Turska žele da uspostave sferu uticaja na Krimu. Sada je Krim ruska teritorija i mislim da je međunarodna zajednica prihvatila ovu činjenicu, iako određeni politički krugovi i dalje koriste krimski faktor za zaoštravanje odnosa sa Moskvom“, navodi ruski analitičar.\nIstovremeno, Đukić naglašava da spoljnopolitički uspesi Rusije ne bi bili mogući bez jake unutrašnje politike i stabilne ekonomske, političke i socijalne situacije.Ruski predsednik je, ocenjuje on, uspeo da oseti puls naroda koji želi modernizaciju, ali neće da se odrekne tradicije, svoje vere, svog puta i svoje istorije.\n„On je to uspeo izvanredno da uveže i onda sve ostale poteze nije bilo teško vući. I zbog toga je Putin bio tako uspešan ne samo u ovom nego i ranijim mandatima.\nBez sumnje, kad se bude pisala istorija 21. veka, Putin će biti ličnost koja je obeležila ta vek“, kaže Đukić i podseća da je ruski predsednik u poslednjih 15-ak godina bio prvi čovek u mnogim zapadnim anketama.


“ŠUTIRAJ DOK TI RUKA NE OTPADNE!” Vučević kanonadom trojki mučio Milvoki, a onda je Janis DAO SAVET saigraču… /VIDEO/ – OnlineVesti\n“ŠUTIRAJ DOK TI RUKA NE OTPADNE!” Vučević kanonadom trojki mučio Milvoki, a onda je Janis DAO SAVET saigraču… /VIDEO/\nby admin August 28, 2020, 4:46 pm 1.6k Views\n“Šutiraj dok ti ruka ne otpadne”, bila je ključna rečenica za taj uspeh Baksa, a izgovorio ju je njihov i prošle sezone najbolji igrač lige, Janis Adetokumbo.\n“Ja sam ponekad previše nesebičan, pa je izgleda moralo ovako”, rekao je zadovoljni Midlton, koji je uz pomenuti 21 poen imao i deset skokova. “Grčko čudovište” je i ovoga predvodilo Bakse, sada sa 31 poenom, 15 skokova i osam asistencija.\n“Na startu poslednje deonice smo baš ‘presušili’ u napadu, nismo radili ono što treba. Teško je to kada odigrate tri kvalitetne četvrtine, trebalo bi da možete da pogodite koš, ali mi nismo”, rekao je sjajni centar Orlanda, ekipe koja je poslednjih 12 minuta izgubila sa 12 razlike, 37:25.


Ambasador Nelson najavio nove programe podrše SAD-a Bosni i Hercegovini - Institut za razvoj mladih KULT\nAmbasador Nelson najavio nove programe podrše SAD-a Bosni i Hercegovini\nPrilikom posjete Narodnoj biblioteci Trebinje, ambasador Sjedinjenih Američkih Država, Eric Nelson, osvrnuo se na svoju posjetu Hercegovini i najavio nove programe podrške SAD-a Bosni i Hercegovini i njenim građanima.\n"Dio moje posjete Hercegovini su i susreti sa ljudima, koji su koristili programe koje Sjedinjene Američke Države u BiH provode s partnerima, a koji podržavaju mogućnosti zapošljavanja. Jučer sam bio u posjeti Donjoj Trusini i upoznao mladu ženu, koja je uz podršku našeg programa, partnera i lokalne zajednice pokrenula svoj biznis. Danas ću posjetiti druge biznise u ovoj regiji kojima smo pružili podršku, te Američki kutak, ovdje u Narodnoj biblioteci u Trebinju", izjavio je Nelson i dodao da mu je posebno zadovoljstvo vidjeti kako napreduje instutucija koju su podržali prošle godine kroz inicijativu Snaga lokalnog.\nAmbasador je izjavio da je posjetio Narodnu biblioteku kako bi bolje razumio na koji način ovaj kulturni centar podržava brojne građane Trebinja i dodao da je ponosan na ljude koji vode biblioteku i koji su aktivno tražili načine da poboljšaju uvjete korištenja biblioteke za svoje građane.\n"Sretan sam kad čujem da je zahvaljujući lokalnim snagama, volonterima, zaposlenicima biblioteke i našem programu u biblioteci sačuvano oko 7000 knjiga velike vrijednosti. Kroz ovu aktivnost šaljemo poruku da svi možemo i trebamo biti društveno odgovorni članovi zajednice", zaključio je ambasador Nelson.\nSnaga lokalnog nastavlja se i u narednom period u drugim dijelovima Bosne i Hercegovine, sa ulaganjem od 5 miliona dolara. Očekivanja su da će građani Bosne i Hercegovine imati sjajne ideje i da će zajedničko djelovanje građana, insitutcija, privrede i drugih aktera dovesti do unaprjeđenja lokalnih zajednica.\nMislosava Supić, direktorica Narodne biblioteke Trebinje, izjavila je da nije mogla vjerovati da će dobiti podršku na ovako pojednostavljen način. Pored finansijske podrške, direktorica je naglasila i važnost partnerskog odnosa koji je biblioteka izgradila s Institutom za razvoj mladih KULT, koji je provodio inicijativu Snaga lokalnog u prvoj fazi.\nInicijativa Snaga lokalnog pomaže i podržava lokalne zajednice u BiH da prepoznaju resurse i potrebnu podršku kako bi radili na rješavanju problema u samim zajednicama. Snaga lokalnog pomoći će lokalnim organizacijama, neformalnim grupama ili pojedincima kako da pronađu rješenje za probleme koje su sami prepoznali u svojoj zajednici. Kroz ovu inicijativu svi građani mogu prijaviti probleme koje žele riješiti u svojim lokalnim zajednicama, nudeći konkretne prijedloge za rješenja, koristeći lokalne resurse i povezujući se sa drugim akterima svoje zajednice, navodi se u saopćenju.


KAKO DA VAM NE PROPADNU OVOGODIŠNJE ODLUKE? – Nauka kroz priče\nLjudi koji tradicionalno u decembru rezimiraju godinu i donose novogodišnje odluke, po pravili od njih krajem januara većinom uveliko odustanu. Radiću redovno vežbe, smršaću 7 kg, čitaću svakog dana, prestaću da pušim ili pijem… su neke od popularnijih. Psiholozi koji su ispitivali ovo, za svakog čoveka važno pitanja, kažu da tek 10% ljudi uspe da se drži svojih novogodišnjih odluka sve do kraja godine.\nU čemu je problem? Postoji li ikakav način da od naših odluka ne odustanemo tako brzo i lako, i da izbegnemo osećaj da smo neuspešni i slabog karaktera?\nU jednom tekstu koji časopis „New Scientist“ tradicionalno zimi re-objavljuje, navode se neka objašnjanja i saveti. Ljudi imaju previše samopouzdanja i optimizma, kaže Kit O’ Brajan iz Centra za bihejvioralnu promenu, Univerzitetskog koledža u Londonu. „U januaru imaju običaj da popišu šta sve žele, i kao rezultat toga, pokušavaju da urade previše stvari“. Ono što razlikuje ljude koji svoje odluke održe do decembra, od nas „luzera“ je što oni uz cilj imaju i – plan.\nAko planirate da od 1. januara ne jedete brzu hranu, dodaje O’ Brajan za „New Scientist“, onda, za početak, krajem decembra sklonite takvu hranu iz kuće.\nOsim toga, moć volje, ili karakter, je kao mišić – mora da se vežba. Što se više trudite, bićete uspešniji, ali morate se pripremiti i na najgori scenario, a treba da imate i rezervni plan.\nDanas možda ne, pa čak ni sutra, ali možda u četvrtak uspete da odete u teretanu. Možda ne uspete da odete ujutro kao što ste želeli, al nije loše otići ni u večernjem terminu. Da, tim tempom nećete ove godine otići 120 puta u teretanu kao što ste želeli, al ako odete 50, puta ni to nije loše, zar ne?\nO’ Brajan navodi da je potrebno 65 dana da se prevaziđe loša navika, tako velike odluke treba shvatiti i kao maraton.\nZnate li zašto uopšte donosimo odluku da idemo 120 puta u teretanu, iako nam to ne deluje baš previše verovatno? Ljudi misle da će „pucajući visoko“ dobiti više motivacije jer je cilj veliki i zavređuje trud. Međutim, situacija je, izgleda, sasvim suprotna.\nJedna studija iz 2016. godine u kojoj su učestvovali istraživači Univerziteta u Čikagu, pokazala je da se ljudi više drže dugoročnih planova ako za to dobijaju nekakvu trenutnu nagradu. Na primer, ako u teretani rade vežbe koje više vole, umesto onih koje su za njih bolje. Ili ako na vežbe idu sa najboljim drugarom, umesto sami (ne, ne predlažemo da ponesete slatkiš kao trenutnu nagradu).\nJedan od saveta psihologa je da vaš cilj podelite na delove, manje korake i to po takozvanoj SMART metodi (plan koji je specifičan, merljiv, unapred dogovoren, realističan, sa vremenskih planom). Umesto da vaš plan bude „naučiću španski jezik“, navodi se kao primer, probajte ovo: Upisaću kurs španskog jezika. Vežbaću najmanje tri sata nedeljno. U avgustu ću ići na testiranje znanja radi sticanja prvog sertifikata.\nKljučni momenat je ono „unapred dogovoreno“: potrebna vam je podrška okoline i zato svima recite o vašem planu – makar da znaju da imate troškove, obaveze i cilj, a možda vam se još neko pridruži na kursu ili vam pruži drugu podršku u učenju. Osim toga, eventualno odustajanje od novogodišnje odluke onda nije samo odustajanje pred samim sobom – moraćete to da kažete i drugima, a takvo izbegavanje neprijatnosti nekima može biti još jedan od dopunskih motiva da istraju sa svojim novogodišnjim odlukama.\nFOTO: Depositphotos/ richardmlee


Obuka se sastoji iz sledećih celina:\nObuka će biti relizovana tokom 4 susreta:\nPetak, 8. oktobar, 11.00 - 15.00 časova\nPetak, 15. oktobar, 11.00 - 15.00 časova\nPetak, 22. oktobar, 11.00 - 15.00 časova\nPetak, 29. oktobar, 11.00 - 15.00 časova\nPolaznicima će na raspolaganju biti svi propisi obuhvaćeni Pravilnikom o polaganju stručnog ispita za sekretara ustanove obrazovanja i vaspitanja („Sl. glasnik RS“ br. 8/ 2011 od 11.02.2011.) u elektronskom formatu.\nCena obuke iznosi 20 000 RSD i plaća se u dve rate.\nU cenu su uključeni radni materijal, osveženje u toku trajanja radionice i potvrda o učešću na radionici.\nSvi polaznici obuke na poklon dobijaju Priručnik čiji je autor naš predavač koji sadrži modele pojedinačnih pravnih akata iz oblasti prava deteta i učenika, obaveza i odgovornosti učenika, izbora direktora ustanove i prava zaposlenih sa posebnim naglaskom na načinima zasnivanja radnog odnosa.\nOva obuka, osmišljena je sa ciljem jačanja kompetencija sekretara - pripravnika i uspešne pripreme za polaganje ispita.\nPrvi deo predavanja\nPitanja i odgovori, praktičan rad\nObuka je namenjena sekretarima - pripravnicima koji imaju obavezu polaganja ispita za sekretara ustanove obrazovanja i vaspitanja. Obuka je interaktivnog tipa, te će polaznicima biti omogućeno aktivno učešće u drugom delu predavanja, postavljanje pitanja i odgovaranje na ista ex cathedra, razmena mišljenja i slično.


Miloseviceva logika iz druge galaksije | Institute for War and Peace Reporting\nMiloseviceva logika iz druge galaksije\nNa raspravi odrzanoj 11.06.2002., tuzilac je pitao americkog ambasadora Vilijama Vokera kakav je utisak o Milosevicu stekao tokom njihovih susreta 1997 i 1998 godine. Vokerov odgovor: 'Moj je utisak bio da se radi o osobi kojoj se cini da sve ono sto izgovori postaje istina.' Isti utisak su stekli i mnogi posmatraci sudjenja. Milosevic, na primer, cesto pokusava da\nobori izjavu svedoka time sto kaze da je neistinita ili netacna, premda je mnogo puta bio\nupozoren da takve njegove izjave nisu priznate kao dokazi i da sudije nece da odbace\nnecije svedocanstvo samo zato sto Milosevic kaze da ono nije istinito. Osim toga,\nMilosevic zna da ce u sledecoj fazi sudjenja njemu biti data prilika da predstavi svoje\nsvedoke i iznese svoje dokaze. Ipak, on i dalje izrazava cudjenje na izjave svedoka\ntuzilastva tokom unakrsnog ispitivanja. Pri tom je ocigledna njegova cudna, kruzna\nlogika: on inisistira da srpske snage nisu mogle da urade nista ilegalno na Kosovu, jer\nnista ilegalno nije moglo da bude naredjeno, a oni nisu mogli da dejstvuju bez naredjenja.\nPetog juna je pred Sudom svedocio Sukri Buja, komandant Oslobodilacke Vojske\nKosova (OVK) sa podrucja sela Racak. Buja je, kao i brojni drugi svedoci, govorio o\nubistvima 45 albanskih civila 15.01.1999., kada su srpska vojska i policija napale Racak.\nIgnorisuci obimnu dokumentaciju koja navodi na suprotan zakljucak, Milosevic je tvrdio\nda su svi koji su tog dana poginuli u Racku bili borci OVK. Buja je naveo imena svih\nboraca OVK-a koji su poginuli u borbama oko Racka tih dana (on tvrdi da ih je bilo\nukupno devet,) i time je ojacao tvrdnju tuzilaca da su u Racku pogubljeni civili.\nU odgovoru na tu tvrdnju svedoka, Milosevic je na glas procitao odlomke iz sluzbenog\npolicijskog izvestaja o incidentu u Racku, u kojem se navodi da je u operaciji ubijeno\n“60 terorista”. Ovaj su izvestaj, inace, sudijama predocili tuzioci kao dokaz kako je\nsrpska policija falsifikovala podatke, a Milosevic je pokusao da ga upotrebi kao\ndokument ciji su navodi apsolutno istiniti. Buja je odgovorio da su autori izvestaja\nuvelicali broj poginulih, a da su poginule civile i borce svrstali pod rubriku “teroristi.”\nMiloseviceva reakcija je bila iznenadjujuca: upozorio je Buju da on cita iz “sluzbenog\nizvestaja”, koji je bio podnet kroz “uobicajene kanale,” i da je, prema tome, izvestaj\nsigurno tacan. Zatim je objavio da su srpske snage imale naredjenje da stite civile, i da su\nimale obavezu da tacno izvestavaju o civilnim zrtvama. “Ako oni tvrde da civili nisu\nstradali, onda to tvrdim i ja.”\nIz ovoga se vide tri karakteristike Miloseviceve odbrane: Prva je da on smatra da su\nsluzbeni dokumenti (iz vremena njegove vladavine,) neoborivi dokazi; druga je da je on,\ncini se, uveren da policija i vojska nikada nisu prekrsili naredjenja ili zakon, i treca, da\non, navodno, nikada nije, sluzbeno ili nesluzbeno, odobrio odstupanje od zakona. Na\nosnovu ovoga, Milosevic tvrdi da njegove snage nisu mogle da pocine ratne zlocine ili\nzlocine protiv covecnosti. Ova logika nije nova: bivsi General NATO-a, Klaus Nauman,\nje posvedocio da je u razgovoru sa Milosevicem 19.01.1999., nekoliko dana posle\nincidenta u Racku, ovaj ljutito odbacio izvestaje o ubistvima civila recima da srpski\npolicajci i vojnici ne bi nikada prekrsili srpske zakone.\nAli, diskusija sa Naumanom u sudnici je iznela na videlo i drugo Milosevicevo vidjenje\nkomandnog lanca. Nakon sto je opisao srpske vojnike kao veoma disciplinovane, koji\napsolutno postuju naredbe nadredjenih, Milosevic je pitao Naumana kako bi i jedan\nkomandant, “a pogotovo vrhovni komandant” mogao da zna detalje o svakom incidentu u\nkome su ucestvovale njegove snage? Ovde je Milosevic oslikao birokratsku strukturu u\nkojoj nadredjeni nisu informisani o akcijama podredjenih, pa nisu ni odgovorni za\nnjihove postupke. Ova interpretacija mozda vise pogduje Milosevicu, koji bi inace\nmogao da upadne u zamku koju sam postavlja tvrdeci da njegove snage nisu uradile nista\nbez naredjenja. Ako se dokaze da su zlocini pocinjeni, a sam Milosevic insistira da nista\nnije uradjeno mimo naredjenja, onda je on sam sebe osudio.\nMilosevic je izneo obe svoje vizije birokratije -- jedne disciplinovane i transparentne, a\ndruge tajanstvene -- i u diskusiji sa zasticenim svedokom K-6, na raspravi 10.06. K-6 je\nkosovski Albanac koji je saradjivao sa srskom sluzbom drzvne bezbednosti (SDB) na\notkrivanju i pracenju aktivnosti OVK-a. Kada je K-6 posvedocio da su snage bezbednosti\nubijale ljude na Kosovu, Milosevic ga je pitao da li je svestan da zakon ne dozvoljava\ntakve zlocine. Milosevic se isto potrudio da svedoka potseti da bi bio zlocin da\nkomandant naredi svom potcinjenom da pocini zlocin. Iz ovoga se jasno vidi ne samo da\noptuzeni potpuno razume tip krivicne odgovornosti za koji je optuzen, nego i da je uveren\nu snagu svojih reci. On kao da je od svedoka ocekivao da prizna da je lagao, ili da je,\nsada vidi, imao pogresno misljenje o ljudima iz sluzbe bezbednosti sa kojima je\nKada je K-6 ponovio da su ljudi zaista bili ubijani, Milosevic je promenio smer i pitao ga\nje zasto onda nije prijavio svojim komandantima sta je video, ili zasto nije trazio sastanak\nsa Jovicom Stanisicem, koji je tada bio sef SDB-a? Svedok je odgovorio da je on bio\nuveren da je Stanisic znao sve sta se desavalo na Kosovu, s obzirom na zategnutost\nsituacije i na ucestalost Stanisicevih susreta sa njegovim sefovima koji su u tom periodu\ncesto putovali sa Kosova za Beograd. Milosevic je onda pitao svedoka da li moze da\nzamisli “koliki je posao da se proveri savki izvestaj koji stigne na sto iz cele zemlje”?!\nMilosevic je zatim jos jednom promenio smer i opet insistirao da srpske snage nisu\nmogle da urade nista za sta nisu imale naredjenje. Onda je svedoka pitao o tome sta zna o\nsrpskoj sutkinji Danici Markovic, koja je otputovala u Racak u pratnji naoruzanih srpskih\npolicajaca i vojnika, navodno da istrazi incident. K-6 je u svojoj pisanoj izjavi naveo da\nje cuo kada su u njenoj kancelariji premlacivali jednog osumnjicenog, i da je cuo\nsutkinju da toj osobi preti da ce premlacivanje da se nastavi ako ne potpise odredjeni\ndokument. K-6 je jos dodao da je ovo bila uobicajena praksa.\nKao odgovor na ovu izjavu svedoka, koja upucuje na zakljucak da je sudstvo bilo\npotpuno kompromitovanao, Milosevic ga je samo potsetio da zakon ne dozvoljava da se\npritvorenici uvode u kancelarije sudije. Po Milosevicu, sve sto zakon ne dozvoljava i sto\nnije bilo sluzbeno naredjeno se nije ni desilo.\nU toku ove diskusije sa K-6, Milosevic je izneo obe svoje vizije birokratije, jednom\ntvrdeci da se nista protuzakonito nije desilo na Kosovu zato sto to niko nije odobrio, a\nzatim govoreci da najvisi oficiri nisu mogli da znaju sve sto se desava na terenu. Videlo\nse sta o ovome misli Ambasador Voker, kada je rekao Milosevicu da ne moze da veruje\nda je i jedan podredjeni “uradio ista sto bi bilo u suprotnosti sa Vasim planom i\nnaredjenjima.” Milosevic je na to objavio da su srpske snage imale stroga naredjenja da\nstite civile bez obzira na etnicku pripadnost. “Ako je to bilo naredjenje,” odgovorio je\nVoker, “onda su ge neki od vasih potcinjenih sistematski krsili.”\nMilosevic mora da se opredeli koju ce od svojih vidjenja vlastite birokracije iz vremena\nsvoje vladavine da predoci Sudu. Pri tome bi treao da ima u vidu da vise nije u poziciji\ngde je svaka njegova izjava, bez obzira koliko ona bila kontradiktorna, odmah prihvacena\nkao apsolutna istina.


Vučić i Tusk: EU ostaje najpouzdaniji partner Srbije\n► Vučić i Tusk: EU ostaje najpouzdaniji partner Srbije\n25.04.2018 | 19:27h ► 20:17h Beograd\nPredsednik Srbije Aleksandar Vučić i predsednik Evropskog saveta Donald Tusk razgovarali su danas u Beogradu o konkretnim projektima u infrastrukturi, evrointegracijama Srbije i kosovskom problemu.\nVučić i Tusk saglasili su se na zajedničkoj konferenciji za štampu da EU ostaje najpouzdaniji partner Srbije i dodali da je najvažnije rešavanje kosovskog pitanja.\nPredsednik Evropskog sveta rekao je da je EU najpouzdaniji partner Beograda i Zapadnog Balkana i da će predstojeći Samit EU-Zapadni Balkan u Sofiji 17. maja to potvrditi.\n"U Sofiji ćemo potvrditi spremnost da radimo na evropskoj perspektivi regiona", rekao je Tusk na konferenciji za novinare s predsednikom Srbije.\nKako je naveo, EU vredi posmatrati kao projekat sa strateškom dimenzijom, a zajedništvom može da se postigne sve, od najviših standarda javnog života, bezbednosti, uzajamnog poštovanja i očuvanja nacionalnog identiteta,\nPredsednik Srbije Aleksandar Vučić rekao je da je pitanje Kosova najvažnije pitanje za Srbiju i da, ako ne bude rešeno na adekvatan način, može da postane prepreka na putu ka EU.\nOn je rekao da je danas potpisan veoma važan ugovor sa kontrolom leta vredan 126 miliona evra, od čega će Evropska investiciona banka dati 45 miliona evra, a 5,4 miliona evra namenjeno je za izgradnju kontrolnog tornja aerodroma u Nišu.\nVučić je rekao da su danas razgovarali i autoputu Niš - Priština koji je važan za ceo region i povezavanje Albanaca i Srba u budućnosti i da će doprineti biznisu. On je rekao da je deonica koju finansira Srbija dugačka 77 kilometara i vredna oko 350 miliona evra.\n"Večeras imamo da razgovaramo o kliničkim centrima", rekao je Vučić.


Univerzitet u Banjaluci obilježio 44 godine rada Univerzitet u Banjaluci obilježio 44 godine rada\nObjavljeno: 7. 11. 2019 u 19:41h\nSkoro pola vijeka na Univerzitetu u Banjaluci mladi usavršavaju svoja znanja. U 44 godine postojanja, diplome osnovnih studija je steklo oko 43.000 studenata.\n“Ovo je za sve nas motiv da nastavimo da se trudimo podjednako kao i do sada, a vjerujem da je isto tako i dobar primjer za buduće generacije koje dolaze da se ulaganje u sebe zaista isplati”, rekla je Milica Ristić, student generacije Pravnog fakulteta.\nUniverziteti u Banjaluci i Istočnom Sarajevu najvažnije su institucije Srpske, poruka je srpskog člana Predsjedništva BiH. Milorad Dodik kaže, ovo je važan jubilej s obzirom na turbulentna dešavanja u kojima je ova obrazovna ustanova egzistirala.\n“Mi želimo da on bude još bolji i zato smo ovdje zajedno s ljudima iz Univerziteta, radimo na reformi obrazovanja koja treba da omogući i riješi nekoliko važnih pitanja naše integracije u regionalne i globalne tokove u vezi s obrazovanjem”, istakao je Milorad Dodik, srpski član Predsjedništva BiH.\n“Koje kontinuirano provodimo i u pogledu nastavnih planova i programa, odnosno kurikuluma, izlaznih kompetencija naših studenata, ali svakako, dakle, spremni smo da sarađujemo i unaprijedimo visoko obrazovanje u Republici Srpskoj”, rekao je Radoslav Gajanin, rektor Univerziteta u Banjaluci.\nUniverzitet u Banjaluci je vodeća visokoškolska ustanova u Republici Srpskoj. Drugi je po veličini univerzitet u BiH. U njegovom sastavu je 17 fakulteta, nastava se izvodi na 64 studijska programa prvog ciklusa studija, 71 programu drugog ciklusa, te na 12 studijskih programa trećeg ciklusa studija.


„Goša“: U Ministarstvu sve lepo, u Agenciji bez dogovora | podunavlje.info\nSMEDEREVSKA PALANKA, 26. jul 2017 – Predstavnici radnika „Goše“ u Minsitartsvu privrede su čuli mnogo ohrabrujućih najava, šta je sve država spremna da učini za ovu fabriku, ali dogovor sa poslodavcem ipak nije postignut. U Agenciji za mirno rešavanje radnih sporova sve je zapelo već kod prve tačke, koja predviđa da zaposleni u „Goši“ počnu da rade, pa će se onda sva ostala sporna pitanja rešavati.\nMinistar privrede Goran Knežević rekao je nakon sastanka sa rukovodstvom i radnicima „Goše“ da će država i Ministarstvo privrede iskoristiti sve zakonske mogućnosti da pomognu da ova kompanija ponovo stane na noge, jer u njoj radi 350 ljudi, ima tradiciju i dobre reference, saopšteno je na sajtu Ministarstva privrede.\nKako je rečeno, imajući u vidu da je „Goša“ privatna kompanija, ministar je istakao da su opcije reprogram dugova od oko 512 miliona dinara fabrike prema državi i pomoć oko realizacije poslova sa Iranom, kao i posredovanje u razgovorima sa smederevskom železarom „Hbis Grup Srbija“ oko eventualne nabavke vagona koji su železari potrebni.\nKnežević je naglasio da je neophodno da štrajk bude prekinut, jer je nastavak proizvodnje garant da će obaveze oko reprograma duga prema državi i poslova prema kupcima biti izvršene. „Ukoliko se štrajk prekine, veliki sam optimista po pitanju budućnosti „Goše“, rekao je ministar.\nNakon sastanka u Ministarstvu privrede, na kome su iznete sve te opcije za nastavak rada i bolje poslovanje Fabrike šinskih vozila, štrajkači su se sa predstavnicima poslodavca našli za stolom u Agenciji za mirno rešavanje radnih sporova. Ovaj susret je, baš kao i svi raniji, ostao bez rezultata jer radnici nisu bili spremni na prvi uslov poslodavca – da počnu da rade da bi se potom rešavali svi njihovi zahtevi.\n– Ništa nismo potpisali, izneću radnicima predlog, pa kako oni odluče. Sve stavke u toj preporuci, od tačke 2 do 6, po meni su u redu, ali ta prva – da krenemo da radimo bez para, pa kad ih bude dobićemo nešto… Sve što smo čuli od Kneževića tu dolazi pod znak pitanja, jer nam je u Ministarstvu otvoreno rečeno da oni ne mogu da pomognu oko novca. Ja da sam vlasnik, kada bi mi Vlada tako izašla u susret, sve to što smo čuli od ministra, bio bih srećan, ali izgleda da ne razmišljamo svi isto – rekao je Milan Vujčić, predsednik štrajkačkog odbora, nakon sastanka sa predstavnicima poslodavca u Agenciji, ponovivši da će radnici odlučiti šta i kako dalje.\nUkoliko ne prihvate ovaj predlog poslodavca, kaže Vujčić, štrajk će biti nastavljen, a moguće je da će u tom slučaju i on i još trojica njegovih kolega ponovo u štrajk glađu, koji su prekinuli baš na nagovor ljudi iz Agencije za mirno rešavanje radnih sporova.


MuzikaAugust 18, 2017\nSvesni smo da je grupa The Stranglers kod nas bila više puta predstavljana i njihova muzika preslušavana, svesni smo da shvatate da smo mi iz muzičke redakcije veliki fanovi ove engleske new wave, punk rock grupe, pa smo mislili da vaš muzički vokabular obogatimo za još jednu fenomenalnu kreaciju pomenutog benda, a nama učinimo plezir i podsetimo se na ovo ostvarenje. „Skin Deep“ je singl izdat kao uvod u njihov osmi po redu studijski album Aural Sculpture.\nNaziv ove grupe nije isti od početka njihovog postojanja, najpre su stvarali pod imenom Wanderlust, da bi kasnije svirajući u oblasti južnog Londona u kojem je vladao tzv. „the Guilford strangler“ ili Gilfordski davitelj, masovni ubica koji je terorisao taj deo grada, odlučili da povuku nepopularan potez i promene ime u The Stranglers. Nešto kao grupa Simboli i „Beogradski davitelj“ iz filma „Davitelj protiv davitelja“.\nTAGS: Aural Sculpturenew wawepesma danaPlezirPlezir magazinpunk rockSkin DeepThe Stranglers\n„(ne)normalni“ i „Savršeni marginalci“ predgrupe…\nRoze svet Janelle Monáe\nPogledajte novi spot Lene Kovačević…\nImaju li muzički časopisi budućnost?\nKnjiga na poklon: CRVENE DUŠE Pol Grevejak May 22, 2018\nNikolas Kejdž u psihološkom trileru „Ogledalo” May 22, 2018\n„(ne)normalni“ i „Savršeni marginalci“ predgrupe „Hladnom Pivu“ May 22, 2018


Vukosavljević: Uskoro stiže 166. list Miroslavljevog jevanđelja - MediaSfera\nVladan Vukosavljević, ministar kulture i informisanja, najavio je da će tokom posete ruskog premijera Dmitrija Medvedeva, koji, kako je najavljeno, u subotu dolazi u Srbiju, biti potpisan sporazum s Rusijom o vraćanju 166. lista Miroslavljevog jevanđelja, najstarijeg sačuvanog srpskog ilustrovanog ćiriličnog rukopisa.\nKako je još ranije dogovoreno, Beograd će zauzvrat predati Moskvi sedam slika ruskog slikara Nikolaja Reriha, a ovaj sporazum bi potom, kako se očekuje, trebalo da bude ratifikovan u ruskoj Državnoj dumi i Narodnoj skupštini Srbije.\n„Ovaj proces zahteva izvesne korake koje smo pripremili i koordinisali s ruskim Ministarstvom spoljnih poslova i verujem da će biti potpisan tokom posete Medvedeva. Gajim oprezan optimizam da će ova primopredaja biti izvršena do kraja ove godine. Ako se to ne dogodi do kraja godine, onda će se sigurno desiti ubrzo posle toga. Žao mi je što ćemo ostati bez Rerihovih slika, ali s druge strane mi je drago što će srpsko kulturno nasleđe biti obogaćeno nestalom stranicom Miroslavljevog jevanđelja”, rekao je Vukosavljević u izjavi koju prenosi Tanjug.\nPodsetimo, list o kojem je reč jedini je koji nedostaje Miroslavljevom jevanđelju, iz ove knjige sa Hilandara ga je u Rusiju odneo ruski naučnik Petar Uspenski, kojeg su zanimali stari tekstovi i koji je bio fasciniran ovim draguljem slovenske paleografije. Od 1845. (pominje se i 1846. godina) on je brižljivo čuvan u Nacionalnoj biblioteci u Sankt Peterburgu, gde se smatrao jednim od najvrednijih artefakata i gde je izlagan na poseban način. Bio je od tada pa do danas i predmet interesovanja mnogih naučnika zbog čega je i okosnica mnogih disertacija i studija.\nKako je Vukosavljević ranije ocenio za „Politiku”, u istoriji umetnosti ovaj list, kao i celo jevanđelje, tretira se kao dokument prve kategorije čija je umetnička vrednost neprocenjiva. Srbija je dugo pokušavala da ga vrati, za šta su postojale brojne pravne prepreke, koje su sada prevaziđene. Što se tiče Rerihovih slika, prema rečima ministra Vukosavljevića, one za zemlju njegovog porekla imaju izuzetnu vrednost, budući da je reč o značajnoj ličnosti ruske kulture s kraja 19. i početka 20 veka. Kako je dodao, one su tridesetih godina prošlog veka došle u Beograd i Zagreb u vidu pozajmice zbog izlaganja, ali potom niti su kupljene, niti su nam zvanično poklonjene, pa ne postoji pravni razlog zbog kojeg one ne bi mogle da budu predmet ove međudržavne razmene.\nSamo Miroslavljevo jevanđelje pohranjeno je u Narodnom muzeju u Beogradu, i prema strogim pravilima, o čemu je odluku donela Narodna biblioteka Srbije, može biti izlagano u toj ustanovi samo deset dana tokom jedne godine. Nastalo je osamdesetih godina 12. veka na pergamentu, na staroslovenskom jeziku, srpske redakcije i raške ortografije, i sastoji se od 181 lista u kožnom povezu. Po sastavu je jevanđelistar čiji kožni povez nije prvobitan, već je verovatno iz 14. veka, a pretpostavlja se da je preuzet s nekog drugog rukopisa. Zapis na poslednjem listu spisa govori da ga je poručio humski knez Miroslav, brat velikog župana Stefana Nemanje, a smatra se da je dijak Gligorije, čiji se potpis nalazi na poslednjem ispisanom listu, pisar ili minijaturista knjige. Jevanđelje je 1979. proglašeno za kulturno dobro od izuzetnog značaja, od juna 2005. upisano je na listu Uneska „Pamćenje sveta”.\nTagoviMiroslavljevno jevanđelje Nikolaj Rerih\nPozorišni Kustendorf četvrti put na Mećavniku: „Društvo spektakla“\nBijenale u Veneciji – Miša Kravcev izlaže u palati Zenobio


Kupusinci na testu u Kljajićevu\nKupusinski "Partizan" sa velikim ambicijama ulazi u novo prvenstvo Međuopštinske lige 1. razred. Rukovodstvo kluba već nekoliko sezona radi na stvaranju kvalitetnog tima koji su ovih dana za naredno prvenstvo pojačali iskusni Saša Jano i Momo Uzelac. Uz njih i sa okosnicom sastava i protekle sezone tim iz Kupusine ima realne šanse da u narednom prvenstvu ostvari bolji plasman od osvojenog petog mesta iz minulog prvenstva.\nOvog vikenda će "Partizan" imati jednu od kvalitetnijih kontrola, jer odlaze u goste Kordunu u Kljajićevo, jednom od najboljih timova MFL 1 lige. Do starta sezone ima još dovoljno vremena da se ekipa uigra nakon letnje pauze i da u novu sezonu uđe sa realnim šansama da se umeša u borbu za najviši plasman.\nTagovi: Kupusina FK Partizan fudbal\nGrad Sombor darovao auto sedišta za bebe


Ivan Dević: Investitori nemaju razloga za brigu | Autonomija\nIvan Dević: Investitori nemaju razloga za brigu\nPomoćnik gradonačelnika Zrenjanina za privredu Ivan Dević izjavio je danas da Zrenjanin već trpi posledice R…\nPomoćnik gradonačelnika Zrenjanina za privredu Ivan Dević izjavio je danas da Zrenjanin već trpi posledice „medijske hajke“ na gradonačelnika Gorana Kneževića. Dević naglašava da su tokom jučerašnjeg dana trebalo biti potpisani ugovori sa još dva investitora, ali je to odloženo zbog vesti o hapšenju gardonačelnika koje su u tad stigle. „Investitori su juče u 12.00 časova došli u Direkciju za gradnju i uređenje grada, međutim, u tom trenutku počele su da pristižu informacije u vezi Kneževića, pa su oni poneli ugovore sa sobom i rekli da će se javiti“, kaže Dević.\nOn je kazao da je većina investitora koji već rade u Zrenjaninu i onih koji su imali nameru da ovde započnu proizvodnju uznemirena dešavanjima i, kako kaže, hajkom koja se nakon toga stvorila, ali da svi oni nemaju razloga za brigu. „Velika je greška što zvaničnih informacija iz policije i organa gonjenja nema, a već je stvorena pogrešna slika o onome što je tokom poslednje tri godine urađeno u Zrenjaninu“, rekao je Dević.\nPomoćnik gradonačelnika za privredu podsetio je da je prvi ugovor sa stranim investitorom potpisan aprila 2006. godine i da od tada Zrenjanin ima 53 potpisana ugovora sa domaćim i stranim investitorima. „Od tada su potpisana 24 ugovora o grinfild investicijama u vrednosti od 306 miliona evra. Ukupno, ako se uzmu u obzir i investirotri koji rade u već postojećim kapacitetima, Zrenjanin od tada ima 53 investitora, a vrednost ukupnih ulaganja je oko 510 miliona evra“, rekao je Dević. On je ukazao i na to da je, prema poslednjim podacima, na evidenciji Nacionalne službe za zapošljavanje u Zrenjaninu trenutno 12.000 lica, što je 4.000 manje u odnosu na protekli period.


Past Events – Kaleidoskop kulture\n9/29/2021\t29. septembra 2021.\t - 5/18/2022\tNow\n29. septembra 2021. @ 10:00 - 16:00\nMilica Sekulić održaće radionicu „Savremeni izazovi i tradicionalna znanja konzervacije i restauracije” u okviru nedelje vizuelne umetnosti Kaleidoskopa kulture, 29. septembra od 10 do 16 sati u Kulturnoj stanici Eđšeg. Radionica podrazumeva kratko teorijsko predavanje o novosadskoj kulturnoj baštini, sa...\n1. oktobra 2021. - 8. oktobra 2021.\nNedelja primenjene umetnosti Kaleidoskopa kulture pretvoriće SPENS u centar dizajna. Treće izdanje Dizajn paviljona biće održano od 1. do 8. oktobra. Tema izložbe „Dizajn za kulturu” pokazaće kako evropske institucije kulture, organizacije civilnog društva i drugi akteri u kulturi koriste dizajn kao alat...\nIzložba „Design for Culture” / Dizajn paviljon\nIzložba „Design for Culture” biće otvorena 1. oktobra u 20.22 sata na SPENS-u kod ulaza 8, a radove možete pogledati do kraja nedelje primenjene umetnosti Kaleidoskopa kulture, odnosno do 8. oktobra. Izložba, koja je realizovana u saradnji sa evropskim projektom ReCulture i PDP konferencijom,...\n1. oktobra 2021. - 3. oktobra 2021.\nIzložba „SHIFT” / Dizajn paviljon\nGalerija Macut\tSutjeska 2, Novi Sad\nUokviru izložbe SHIFT, koja će od 1 do 3. oktobra biti realizovana u galeriji Macut na SPENS-u, biće predstavljeni grafički radovi odabrani na konkursu PDP konferencije vizuelnih umetnika iz različitih delova Evrope: Srbije, Švedske, Mađarske, Slovenije, Bugarske, Ukrajine, Crne Gore, Albanije, ali i iz...\nPanel diskusija „Strateški i participatorni dizajn za organizacije u kulturi: ReCulture projekat” biće realizovana prvog dana nedelje primenjene umetnosti, 1. oktobra u 18 sati, u amfiteatru na Spensu. Učesnici su Volfgang Fil, arhitekta i osnivač iCP instituta iz Beča, Gijom...\n1. oktobra 2021. @ 19:00\nPredavanje Konstantina Demnera / Dizajn paviljon\nU okviru nedelje primenjene umetnosti i Dizajn paviljona, austrijski grafički dizajner i osnivač studija za vizuelne komunikacije Studio Elastik Konstantin Demner održaće 1. oktobra u amfiteatru na Spensu predavanje „This talk is about you”. Predavanje počinje u 19 sati. Vizija...\n2. oktobra 2021. @ 16:00 - 3. oktobra 2021. @ 16:00\nInstalacija „Muzej budućnosti”\nNovo mesto - Detelinara\tRumenačka, Novi Sad\n„Muzej budućnosti” je umetnički projekat Željka Grulovića koji će nam autor predstaviti u formi ambijentalne instalacije, 2. i 3. oktobra u 16 sati na Novom mestu na Detelinari (blokovska površina uz Rumenačku ulicu između brojeva 25 i 29). Iako je „Muzej budućnosti”...\n2. oktobra 2021. @ 18:00 - 19:00\nPredavanje Uroša Krčadinca / Dizajn Paviljon\nU okviru nedelje primenjene umetnosti i Dizajn paviljona, digitalni umetnik, programer, autor i edukator Uroš Krčadinac održaće 2. oktobra predavanje „How to remain one and the same when each moment we turn into something new?”. Predavanje počinje u 18 sati,...\n2. oktobra 2021. @ 19:00 - 20:00\nPredavanje „Šift: Umetnost tranformacije” / Dizajn paviljon\nU okviru Dizajn paviljona, arhitekta i osnivač iCP instituta iz Beča Volfgang Fil održaće predavanje 2. oktobra u 19 sati, u amfiteatru na Spensu na temu „Šift: Umetnost tranformacije”. Volfgang Fil je dizajner koji izraz „dizajner“ primenjuje na sve što...


Saradnja Vojvodine sa mađarskim županijama | Autonomija\nSaradnja Vojvodine sa mađarskim županijama\nNa raspolaganju je približno 50 miliona evra\nPredstavnici Vojvodine i mađarskih županija Bač Kiškun i Čongrad utvrdili su danas na sastanku u Novom Sadu četiri tematske oblasti u kojima će kroz zajedničke projekte konkurisati za sredstva prekograničnog IPA programa Srbija-Mađarska, koji finansira Evropska unija.\nPotpredsednik Skupštine Vojvodine Milivoj Vrebalov precizirao je na sastanku da je reč o oblastima poboljšanje konkurentnosti malih i srednjih preduzeća, zatim oblasti preduzeća koja se bave poljoprivredom, ribolovom i sektorom akvakulture.\nDodao je da su tematske oblasti i podrška svim sektorima privrede sa niskim nivoom emisije uglendioksida, prilagođavanje klimatskim promenama i poboljšanje prevencije rizika u ovoj oblasti, kao i unapređivanje održivog saobraćaja u glavnim mrežnim infrastrukturama i poboljšanje saobraćajnog kapaciteta.\nVrebalov je najavio da će na sledećim sastancima biti razmatrani konkretni projekti sa kojima će se konkurisati u okviru IPA programa Srbija-Mađarska.\n„Na raspolaganju nam je približno 50 miliona evra koje želimo da iskoristimo kroz kvalitetne i održive projekte i programe“, rekao je potpredsednik Skupštine Vojvodine.


Kragujevac: Nova pojačanja u ženskom kośarkaśkom klubu | SIA\n08/12/2020 Dejan M. Andrić Domaća košarka, Košarka, VESTI 0\nŽenski košarkaški klub Radnički u nastavku sezone biće jači za nekadašnju reprezentativku Crne Gore Mariju Petrović (ex Vujadinović).\nOva 30-godišnja Kotoranka je nakon sezone provedene u dresu niškog Studenta, u maju ove godine ugovorila saradnju sa francuskim drugoligašem Poinkon Basketom, ali je u međuvremenu usledio novi talas koronavirusa, koji je paralisao gotovo sva sportska takmičenja u Francuskoj na neodređeno vreme.\nNe želeći da sedi skrštenih ruku i bez takmičarskih utakmica, Marija je odlučila da se vrati u Srbiju i ostatak sezone provede u kragujevačkom Radničkom, koga tek očekuju najvažnije bitke u borbi za očuvanje prvoligaškog statusa.\nOva iskusna košarkašica, koja igra na poziciji beka, tokom svoje karijere nastupala je za brojne klubove u Srbiji, Crnoj Gori i Hrvatskoj. Počela je u rodnom Kotoru, igrala potom za podgoričku Budućnost sa kojom je osvojila tri uzastopne titule prvaka Crne Gore, jednu sezonu provela je u Primorju iz Herceg Novog, a dve u novosadskoj Vojvodini sa kojom je osvojila Kup Srbije 2015. godine.\nNakon epizode u Novom Sadu, Marija je dve sezone igrala za ekipu Trešnjevke iz Zagreba, da bi se potom vratila u Srbiju, gde je nastupala za Loznicu i niški Student.\nNova igračica Radničkog je prošla sve reprezentativne selekcije Crne Gore, uključujući i seniorsku, za koju je nastupala u periodu od 2009. do 2011. godine.\n– Jako sam zadovoljna kako su me ljudi iz Radničkog dočekali i učiniću sve što je u mojoj moći da pomognem ovoj ekipi, koja po meni ima mnogo veći kvalitet nego što to dosadašnji rezultati pokazuju. Očekujem da će sa dolaskom nešto iskusnijih igračica Radnički bilježiti znatno bolje rezultate u nastavku takmičenja. Vjerujem da je ključ u dobroj energiji i maksimalnoj borbenosti u svakoj utakmici, i ja sam sigurna da ćemo na kraju uspjeti da ostvarimo zacrtane ciljeve, poručila je Marija Petrović.\nMarija Petrović kośarkaśica


RTS :: Decenija poslovanja "Gasprom njefta" u Srbiji\nEkonomija Decenija poslovanja "Gasprom njefta" u Srbiji\nsubota, 21. dec 2019, 17:12 -> 17:49\nDecenija poslovanja "Gasprom njefta" u Srbiji\nSvečanost povodom 10 godina poslovanja u Srbiji ruskog naftnog giganta "Gasprom njefta", većinskog akcionara NIS-a, održana je u Domu Garde u Beogradu.\nSkupu su prisustvovali izaslanik predsednika Republike Srbije, ministar privrede u Vladi Srbije Goran Knežević, predstavnici Vlade Srbije, predstavnici ambasade Ruske Federacije u Srbiji, menadžment NIS-a, javne ličnosti i predstavnici medija.\n"Sve to ne bi bilo moguće bez onog najvažnijeg, bez saradnje između Republike Srbije i kompanije 'Gasprom njeft', saradnje koja je omogućila da se sve to ostvari. 'Gasprom njeft' je doneo nove tehnologije, eminentne stručnjake, dok je Republika Srbija preko svojih resornih ministarstava i službi uvek podržavala NIS i nastavlja da to radi. Zahvaljujući tome smo za ovih 10 godina postigli uspeh. Hajde da nastavimo sa našom uspešnom saradnjom i da sa sigurnošću gledamo u budućnost. Pred nama su ambiciozni ciljevi i zadaci i mi ćemo ih ostvariti", rekao je Tjurdenjev.\nGoran Knežević je preneo najbolje želje predsednika Republike za budućnost NIS-a i Srbije. Knežević je dodao da privreda Srbije raste iz godine u godinu, da rastu strane direktne investicije u našu zemlju, da Srbija ima suficit u budžetu treću godinu zaredom i da je nezaposlenost smanjena na ispod 10 odsto.\n"U tom lancu uspeha jedna od najčvršćih i najvažnijih karika je NIS. Hoću da zahvalim i menadžmentu NIS-a i svim zaposlenima u NIS-u za sve ono što su uradili u proteklih 10 godina. Takođe, hoću da im čestitam na rezultatima koje su ostvarili u 2019. godini i poželim im još bolje rezultate u narednoj godini, a to možemo da ostvarimo. Hoćemo još bolje i još jače i još brže", rekao je Knežević.\nMinistar rudarstva i energetike u Vladi Srbije Aleksandar Antić zahvalio je "Gasprom njeftu" na uspešnom partnerstvu i naveo da je NIS danas kompanija sa ambicioznom Strategijom razvoja koju su usaglasili akcionari i koja mora da nastavi sa ambicioznim ulaganjima.\n"Deset godina smo se zajedno borili za NIS. Mislim da sa puno ponosa svi možemo da kažemo danas da je NIS ispunio naša očekivanja, da je to jedna snažna kompanija, lider u svojoj oblasti u ovom delu Evrope. To je kompanija koja se u proteklom periodu sa puno investicija, puno održivog razvoja, brige o životnoj sredini i brige o zajednici pokazala kao biznis, ali prilagođen ljudima, kao snažan pokretač društvene odgovornosti u poslovnom sistemu", rekao je Antić.\n"Danas je NIS u grupi nekoliko vodećih kompnija Srbije, životno važnih za srpsku privredu. Taj rezultat je rezultat efikasnog spoja srpskog ekonomskog potencijala, potencijala izuzetno obrazovanog i sposobnog srpskog radnika, koji požrtvovano radi za svoju državu i nove energije, novih ideja, modernizacije i novih tehnologija, velikih investicija koje je doneo 'Gasprom njeft'", rekao je Kuznedelev.\nOd dolaska "Gasprom njefta" proizvodnja nafte i gasa povećana je za više od 30 odsto. Pored Srbije, NIS istraživanje nafte i gasa, sprovodi u Rumuniji i Bosni i Hercegovini.\nNIS u Srbiji i zemljama regiona upravlja mrežom od preko 400 benzinskih stanica od kojih se 20 odsto nalazi van granica matične države. Zahvaljujući stalnom unapređenju kvaliteta proizvoda i usluga maloprodajni brendovi kompanije, "NIS petrol" i "Gasprom", postali su sinonim za kvalitet, što je potvrđeno i brojnim nagradama.\nNIS i "Gasprom njeft" su među vodećim socijalnim investitorima u Srbiji. U društveno odgovorne projekte, čiji je fokus podrška mladima u našoj zemlji, NIS je u proteklih deset godina uložio više od 30 miliona evra.\nKljučni programi su "Zajednici zajedno" kroz koji kompanija sarađuje sa lokalnim zajednicama širom Srbije i "Energija znanja" putem kog se ostvaruje saradnja sa domaćim i međunarodnim obrazovnim i naučnim institucijama.\n"Gasprom njeft" je u društveno odgovorne projekte od 2009. godine uložio više od 45 miliona evra.\nKljučni projekti su: mozaička dekoracija unutrašnjosti kupole i oltara Hrama Svetog Save u Beogradu, podrška Fudbalskom klubu "Crvena zvezda", Festival ruske muzike "Kustendorf klasik" u saradnji sa režiserom Emirom Kusturicom i rekonstrukcija Ruskog nekropolja na Novom groblju u Beogradu.


Obama: Duga senka rasne istorije i dalje nad nama\nAmerička rasna istorija "još uvek baca dugu senku na nas", izjavio je američki predsednik Barak Obama na obeležavanju prekretnice američkog pokreta za građanska prava, 50 godina od marša od grada Selme do Montgomerija i 50 godina od potpisivanja Zakona o pravu glasa 1965. godine.\nObama je pohvalio ličnosti i aktere pokreta za građanska prava tog doba, nazvavši ih "ratnicima pravde" koji su približili Ameriku savršenijoj uniji, preneo je AP.\nHiljade ljudi su se u subotu okupile u gradu Selmi, u državi Alabama, na komemoraciji povodom 7. marta 1965. i tada održanog marša.\nPredsednik Barak Obama održao je govor u subotu na mostu Edmund Petus na kojem je velika grupa aktivista za građanska prava brutalno pretučena pre 50 godina tokom mirnog protesta koji je postao poznat kao "Krvava nedelja", preneo je AP.\n"Pedeset godina nakon 'Krvave nedelje' naš marš još nije završen, ali se bližimo tome", kazao je prvi afroamerički predsednik SAD.\nOn je dodao da je diskriminacija otkrivena u izveštaju o praksi policijskih službi u gradu Ferguson u Misuriju ove sedmice pokazala da je potrebno još mnogo rada po rasnom pitanju u Americi, ali je istovremeno upozorio da bi bilo pogrešno reći da napredak nije postignut, izvestio je Rojters.


Egipat ključa nakon smrti Mursija: Bratstvo pozvalo na okupljanja, policija i vojska na nogama - BIGportal.ba\n18 Juna, 2019 18 Juna, 2019 0125\nBivši egipatski predsednik Mohamed Mursi koji je ptreminu u ponedejak u toku suđenja, sahranjen “u tajnosti”. Muslimansko bratstvo zobe na okupljanja. Naime, pokret Muslimansko bratstvo saopštilo je sinoć da je smrt bivšeg predsednika Egipta i te islamističke organizacije, koji je preminuo od srčanog udara tokom suđenja za navodnu špijunažu, zapravo…\nBivši egipatski predsednik Mohamed Mursi koji je ptreminu u ponedejak u toku suđenja, sahranjen “u tajnosti”. Muslimansko bratstvo zobe na okupljanja.\nNaime, pokret Muslimansko bratstvo saopštilo je sinoć da je smrt bivšeg predsednika Egipta i te islamističke organizacije, koji je preminuo od srčanog udara tokom suđenja za navodnu špijunažu, zapravo “ubistvo” prvog demokratski izabranog predsednika zemlje.\nIz tog pokreta Egipćani su pozvani da se masovno okupe na sahrani Mursija. U saopštenju objavljenom na sajtu tog Pokreta, Bratstvo je pozvalo narod da se okuplja ispred ambasada Egipta širom sveta, prenosi Rojters.\nMeđutim, prema najnovijim informacijama Mursije već sahranjen u Kairu, a to je objavio je njegov sin Ahmed na svom Fejsbuk profilu. Kako se navodi, Mursi je sahranjen pored ostalih važnih članova Muslimanskog bratstva, prenosi Rojters. Sahrani su prisustvovali članovi porodica.\nEgipatsko Ministarstvo unutrašnjih poslova ipak je proglasilo alarmantnu situaciju u zemlji nakon smrti Mursija i angažovalo hiljade dodatnih pripadnika snaga bezbednosti nakon vesti o njegovoj smrti, prenosi agencija Anadolija.


COVID podrška - Kompanija dm svim zaposlenima isplatila bonus od 18.000 dinara\n30.09.2020. 14:33h 30.09.2020. 14:33h\nPreko 1.100 zaposlenih u kompaniji dm drogerie markt Srbija juče je sačekalo iznenađenje na bankovnom računu, kada im je isplaćen izvanredan bonus u vrednosti od 18.000 dinara. Ovim gestom jedan od najpoželjnijih poslodavaca u Srbiji želeo je da ukaže zahvalnost čitavom kolektivu na dodatnoj posvećenosti i doprinosu tokom pandemije virusa korona.\nNajveći drogerijski lanac u Evropi na ovaj način dodatno je uložio 33.5 miliona dinara za podršku zaposlenima u Srbiji, dok je slična inicijativa sprovedena i u drugim zemljama u kojima dm posluje.\n„Naša korporativna filozofija ’Čovek u centru poslovanja’ dobila je novo značenje u 2020. godini. Vodeći imperativ našeg poslovanja postala je zdravstvena zaštita čitavog kolektiva i kupaca i stvaranje bezbednih uslova za rad i boravak u našim objektima. Nakon što smo osigurali sprovođenje neophodnih mera predostrožnosti u proteklim mesecima i uspeli da prilagodimo naše poslovanje novim okolnostima, rešili smo da dodatno motivišemo zaposlene i da im zahvalimo na posvećenosti i doprinosu u ovim izazovnim vremenima. Takođe, ovim potezom želeli smo i da istaknemo krucijalni značaj očuvanja radnih mesta u mesecima koji su pred nama i da još jednom pošaljemo poruku da su ljudi najvažnija karika u svakom privrednom lancu“, istakla je Alexandra Olivera Korichi, direktorka dm drogerie markt Srbija i Severna Makedonija.\nPrincip da kompanija postoji zbog ljudi, a ne obrnuto, za zaposlene u kompaniji dm znači niz pogodnosti koje ovaj drogerijski lanac izdvajaju na tržištu rada. Atraktivne zarade, 14 plata tokom godine, različiti modaliteti rada, aktivnosti usmerene na očuvanje i unapređenje zdravlja, kursevi i edukacije samo su neki od benefita koji su omogućeni dm kolektivu.\nTako je dodatna podrška po nastupanju virusa korona došla kao prirodan sled - i pre uvođenja vanrednog stanja sprovedene su brojne preventivne mere. Tamo gde je to bilo moguće, za kratko vreme obezbeđen je rad od kuće za zaposlene, a kako se većinski deo dm tima nalazi na „prvoj liniji“, iz dana u dan kompanija je preduzimala aktivnosti koje su doprinele da zaposleni, ali i kupci, ostanu bezbedni.\nPrema nedavno objavljenim rezultatima istraživanja „TalentX“ koje je sproveo specijalizovani portal Poslovi Infostud, kompanija dm nalazi se na 14. mestu na listi najpoželjnijih poslodavaca u Srbiji. U anketi sprovedenoj tom prilikom učestvovalo je 10.418 ispitanika što ga čini najvećim istraživanjem atraktivnosti poslodavaca u Srbiji.


Zvezdin napad na Partizanovca\nNaslovna / Fudbal / Domaci fudbal / Zvezdin napad na Partizanovca\n2017-11-14 20:41 > 20:43\nUprava Crvene zvezde ozbiljno se sprema za zimski, ali i naredni letnji prelazni rok. Generalni direktor Zvezdan Terzić i njegov najbliži saradnik Mitar Mrkela napravili su listu srpskih fudbalera koji su interesantni crveno-belima. Radi se o mladim, ali i iskusnim igračima koji narednog leta postaju slobodni igrači. Kao što smi već ranije objavili prioriteti su za sada Mirko Ivanić i Filip Đuričić, ali s obzirom da bi obojica Crvenu zvezdu koštali više od dva miliona evra sa platom, Terzić i Mrkela žele da naprave i rezervne opcije.\nNaš portal je saznao koje sve igrače pomenuti tandem ima u tefteru i koji bi ove zime, ili narednog leta mogli da dođu na Maralanu.\nNjihov izbor je Miralem Sulejmani, nekadašnji omladinac Partizana i fudbaler koji sa promenjivim uspehom poslednjih sezona igra u Evropi.\nRadi se o lucidnom i inteligentnom fudbaleru mirnog karaktera koji bi kao takav bio idealna zamena Gejloru Kangi, koji će i pored toga što će produžiti ovih dana ugovor sa Crvenom zvezdom, na leto sigurno napustiti Beograd. U Zvezdi se vode idejom, da bi kvalitetnog igrača tipa Sulejmanija valjalo pokupiti čim postane slobodan. Ima 28 godina, još je relativno mlad, a opet dovoljno iskusan. Isto tako, Crvena zvezda se sjajnom sezonom koja još traje vratila na mapu Evrope i postala magnet za domaće fudbalere gde bi mogli da ožive karijeru. Upravo su u Zvezdi ponovo isplivali Vujadin Savić, Milan Borjan, Filip Stojković, Nemanja Radonjić, Aleksandar Pešić, ali i stranci Ričmond Boaći, Mičel Donald i Demijen Le Talek pre svih.\nNavijači crveno-belih nisu raspoloženi da u klub dolaze bivši igrači Partizana, mada Terzić i Mrkela imaju čvrst argument protiv takvog stava u vidu Nemanje Radonjića, koji je prava “zlatna koka” kluba iz Ljutice Bogdana. Miralem Sulejmani, koji potiče iz čestite i poštene goranske porodice, koja i danas živi u beogradskom naselju Batajnica, nikada nije davao ranije izjave u kojima je vređao ili omalovažavao Crvenu zvezdu. Uvek se ponašao kao profesionalac, a za Partizan je pre 11 godina odigrao samo jednu utakmicu i posle toga bio prodat za bagatelu u Herenven čim je postao punoletan. Odigrao je neverovatnu sezonu, a odmah su ga primetili skauti velikog Ajaksa. Posle samo godinu dana igranja u Holandiji došao je u Amsterdam, a Ajaks je za Sulejmanija Herenvenu iskeširao 16 miliona evra, što je i danas najskuplji transfer “kopljanika”. Česte povrede sprečile su ga da u dresu Ajaksa pokaže svoj raskošni talenat, pa je za pet godina odigrao svega 103 utakmice i 29 golova. Posle toga, 2013. godine kao slobodan igrač prešao je u Benfiku, ali je i tamo imao problema sa povredama, pa je pre dve godine za svega 700.000 evra stigao u redove švajcarskog Jang Bojsa gde je oživeo svoju karijeru.\nSrpska javnost ga pamti po sjajnoj partiji u dresu reprezentacije protiv selekcije Hrvatske u Beogradu. Naime, u prodoru ka golu Hrvata na Miralema Sulejmanija tada je divljački startovao Josip Šimunić i zaradio direktan crveni karton. Nakon što je Siniša Mihajlović otišao sa mesta selektora “orlova” tako je i Sulejmani dobijao sve manje poziva za državni tim, pa je za reprezentaciju upisao samo 20 utakmica.\nPrethodna Orlići 5 od 5 - Veoma važna pobeda u Jermeniji!


Najuspešnija godina u poslovanju „Beograda na vodi“, ostvarena neto dobit od 29,5 miliona evra | Gradimo zajedno\nNaslovnaSrbijaNajuspešnija godina u poslovanju "Beograda na vodi", ostvarena neto dobit od 29,5...\nNajuspešnija godina u poslovanju „Beograda na vodi“, ostvarena neto dobit od 29,5 miliona evra\nPreduzeće „Beograd na vodi“ je u 2021. godini ostvarilo ukupne prihode od 185 miliona evra i neto dobit od 29,5 miliona evra.\n„Beograd na vodi“ će isplatiti dividende u vrednosti od 10 miliona evra, a trećina tog iznosa biće uplaćena u državni budžet, budući da Republika Srbija učestvuje u vlasništvu kompanije sa 32 odsto.\nKako je saopštio „Beograd na vodi“, prethodna godina bila je najuspešnija u poslovanju tog prvirednog društva od početka.\n„Tokom 2021. godine, završili smo izgradnju još četiri stambene zgrade, tako da je ukupan broj useljenih stanova u okviru projekta dostigao 1.500 u sedam završenih zgrada. Da je interesovanje za stanovanje u Beogradu na vodi veliko, govori podatak da smo prošle nedelje prodali jubilarni 4000. stan“, rekla je direktorka „Beograda na vodi“ Zorana Burlić.\nNavodi da su poslovni planovi kompanije pre svega razvojni i da će se najveći deo dobiti i dalje ulagati u izgradnju.\n„Zahvaljujući pozitivnim rezultatima poslovanja, deo će biti uplaćen u budžet Republike Srbije“, kaže Zorana Burlić.\nOna je dodala da je „Beograd na vodi“ pokrenuo brojne infrastrukturne projekte u gradu i da angažovanje građevinske i pratećih industrija na projektu doprinosi rastu BDP-a.\nFinansijski izveštaji kompanije „Beograd na vodi“, kako je navedeno, pokazuju pozitivnu razliku od preko 40 miliona evra od početka projekta.\nNa izgradnji je trenutno angažovano blizu 2.200 radnika.\nParalelno sa izgradnjom stambenih zgrada, u Beogradu na vodi radi se i na izgradnji infrastrukture i do sada je u okviru projekta izgrađeno šest kilometara novih saobraćajnica, rekonstruisan je Savski trg, otvoren je Savski park koji obuhvata površinu od četiri fudbalska terena, a Galerija, najveći tržni centar u regionu, već je postala nezaobilazna za šoping, gastronomiju i zabavu, navode iz „Beograda na vodi“.\nRadovi na eksterijeru Kule Beograd, najviše zgrade u regionu i novog simbola prestonice, privode se kraju, a uporedo se odvijaju i unutrašnji radovi u građevini u kojoj će se nalaziti renomirani hotel i brendirani stanovi St. Regis.\nPrethodni tekstMonografija „Stambena arhitektura Beograda 1918-1941“\nSledeći tekstDirektor Agencije za restituciju : Starim vlasnicima ove godine 5,6 miliona evra


Održana Skupština Fudbalskog saveza Vojvodine – Fudbalski Savez Vojvodine\nU Novom Sadu, u Kongresnom centru „Master“ na Novosadskom sajmu, 24. oktobra 2019. godine, održana je 1. sednica ovog saziva Skupštine Fudbalskog saveza Vojvodine.\nPored usvajanja Izveštaja o radu FSV za 2018. godinu, između ostalih tačaka dnevnog reda, usvojen je i Izveštaj o radu Nadzornog odbora, kao i odluka o planu prihoda i rashoda FSV za 2018. godinu.\nSkupštinom su rukovodili zamenik predsednika FSV Goran Drača i generalni sekretar FSV Miodrag Cvijić.\nPored mnogo gostiju Skupštini je prisustvovao i generalni sekretar Fudbalskog saveza Srbije Jovan Šurbatović, kao i legendarni Ilija Petković, sada predsednik Fudbalskog saveza Beograda.\nGoran Drača, zamenik predsednika FSV, istakao je da mu je pripala velika čast da rukovodi Skupštinom umesto odsutnog predsednika FSV Dragana Simovića.\nJovan Šurbatović, generalni sekretar FSS, pozdravio je prisutne u ime Slaviše Kokeze, predsednika FSS, naglasivši da je važno da krovna organizacija bude prisutna na svim sednicama regionalnih saveza, da bude u toku i prati rad, a FSV je za primer jedan od stubova naše organizacije.\nIlija Petković, predsednik FSB, istakao je uspešnu saradnju FSB i FSV koja je uvek na izuzetno visokom nivou.\nMiodrag Cvijić, generalni sekretar FSV, sa ponosom je istakao da je ovo jubilarna godina – Vek postojanja FSV. Obrazlažući Izveštaj o radu za prošlu godinu naglasio je da je godina počela podelom sportske opreme klubovima ženskog fudbala i klubovima futsala. Takmičenja su uspešno okončana, a prisutno je i veliko zadovoljstvo radom sudijske i trenerske organizacije, kao i radom instruktorske službe. Amaterska reprezentacija Vojvodine je imala izuzetno uspešan nastup protekle godine, kako na regionalnom turniru na Zlatiboru, tako i kao pobednik ovog turnira na UEFA Regionalnom kupu u Nemačkoj. Nedeljom bazičnog fudbala i dodelom priznanja najuspešnijim kolektivima i pojedincima učinilo je na kraju godinu više nego uspešnom. Očekuje nas Svečana akademija i promocija knjige povodom 100 godina saveza.


Tegeltija: Konstantne mjere na unapređenju pravosudnog sistema | Argumenti\nTegeltija: Konstantne mjere na unapređenju pravosudnog sistema\nPredsjednik Visokog sudskog i tužilačkog savjeta (VSTS) Milan Tegeltija izjavio je danas da ova pravosudna institucija konstantno preduzima mjere na unapređenju pravosudnog sistema, te da su uložili maksimum kada je u pitanju strateški okvir postojećeg Zakona o VSTS-u.\n– Mislim da procesi u pravosuđu napreduju, vjerovatno ne koliko javnost očekuje, ali situacija u pravosuđu je generalno takva da imate mnoge stvari koje su posljedica pogrešne prakse i odluka u prošlosti za koje je potrebno vrijeme da se isprave, jer se te stvari ne mogu rješavati preko noći – rekao je Tegeltija novinarima u pauzi sjednice VSTS-a.\nOn je naglasio da VSTS očekuje da svi nosioci pravosudnih funkcija koje imenuju, maksimalno dobro rade svoj posao.\nTegeltija je naveo da u BiH ima više od 1.500 nosilaca pravosudnih funkcija i da se ne može unaprijed znati kako će neko od njih raditi, ali da većina dobro obavlja posao.\n– Više od 80 odsto nosilaca pravosudnih funkcija imenovano je za vrijeme mandata nekih drugih saziva VSTS-a – dodao je Tegeltija.\nNavodeći da javnost malo zna za dobre stvari kojih ima u pravosuđu, jer se više govori o onim lošim, Tegeltija je rekao da to ne znači da pravosudni sistem ne napreduje, te ocijenio da ima još puno toga da se popravi u svim pravosudnim institucijama, uključujući Tužilaštvo i Sud BiH.\nTegeltija je rekao da je nakon izvještaja sudije DŽoane Korner 2016. godine, VSTS preduzeo mjere koje su znatno smanjile praksu cijepanja optužnica, što se “može primijetiti u rezultatima rada Tužilaštva”.\nOn je podsjetio da standardi dokazivanja koje primjenjuju sudovi, kvalitet istraga te okolnosti, kao što su promjene iskaza svjedoka, mogu znatno uticati na sudske ishode.\n– Mi dajemo sve od sebe da izaberemo najbolje tužioce ali se može desiti da slabiji kandidat prođe izbor jer moramo da zadovoljimo ustavne obaveze koje se odnose na nacionalni balans. Ustavna obaveza, koju ne možemo da ignorišemo, posljedica je ustavne strukture BiH i odredbe koja govori o potrebi nacionalnog balansa u sudovima i tužilaštvima, prema popisu iz 1991. godine – rekao je Tegeltija.\nGovoreći o strategiji za procesuiranje ratnih zločina, Tegeltija je izrazio uvjerenje da će njeno neusvajanje izazvati ozbiljne posljedice.\n– To će sasvim sigurno usporiti, pa i onemogućiti da se svi ratni zločini ispitaju, istraže, procesuiraju i osude do kraja. Vrijeme ne ide u korist njihovog procesuiranja, svjedoci i osumnjičeni umiru – naveo je Tegeltija.\nOn je objasnio da je revidirana strategija uspostavila mehanizme znatnog ubrzavanja procesuiranja predmeta ratnih zločina, među kojima je najvažniji disperzija manje teških zločina na entitetska tužilaštva.\nTime bi, kaže, veći broj tužilaca istraživao ratne zločine, što bi rezultiralo većim brojem optužnica.\nSljedeći članak Višković: Nijednom javnom preduzeću neće biti tolerisan gubitak\nPrethodni članak Dodik podnio zahtjev za ocjenu ustavnosti Zakona o zastavi BiH\nČović: Prioritet BiH – članstvo u EU\nBursać Novaković: Američki ambasador decidno potvrdio – Program reformi ništa ne aktivira\nKošarac: Hitna sjednica – bespotrebna politička avantura SDS-a i PDP-a


Popović uveren da "dupla kruna" stiže u Humsku! - Sportske.net\nPopović uveren da "dupla kruna" stiže u Humsku!\nPredsednik fudbalskog kluba Partizan Zoran Popović uveren je da će ekipa do kraja sezone uspeti da osvoji "duplu krunu" i tako dokaže razliku u kvalitetu u odnosu na ostatak timova u Srbiji.\nOvo je Partizanov plan za prelazni rok!Milinković: ''Bravo, momci'', Krunić: ''Partizan prejak''Partizan neubedljiv, Šaponjić odlučio!JSL - Partizan vs Jagodina 1-0 (KRAJ)"Ultras World" - "Večiti" na tronu!\nFudbalski klub Partizan nastavio je pohod na titulu trijumfom nad Jagodinom u okviru 25. kola Jelen Superlige koji je crno-belima na pet kola pre kraja osigurao prednost od 5 bodova u odnosu na prvog pratioca na tabeli.\nDan nakon trijumfa nad Jagodinom svoje viđenje utakmice dao je i predsednik Partizana Zoran Popović koji je podsetio na situaciju iz jesenjeg dela sezone kada je ekipa posle trijumfa u "večitom derbiju" prosula mleko pod Đurđevim brdom.\n"Znamo koliko je teško igrati utakmice pre i posle derbija kada kod igrača uvek dođe do emotivnog pražnjenja. Prethodnih godina smo imali nekoliko neprijatnih iskustava, uključjući i prvi deo ove sezone kada je ekipa posle pobede u derbiju u sledećem kolu izgubila u Jagodini" rekao je Popović.\nPet kola pre kraja sezone Partizan ima 60 osvojenih bodova, pet više u odnosu na Crvenu zvezdu, a crno-beli na svojoj strani imaju i bolji međusobni skor u duelima sa "večitim rivalom" kao i značajno bolju gol razliku.\n"Titula je naš najveći cilj i siguran sam da ćemo ga ostvariti. Svaki naredni meč je najvažniji, a nama sledi gostovanje Vojvodini u Novom Sadu. Želimo da pobedom potvrdimo sjajnu formu i dokažemo da smo najbolji u Srbiji" dodao je Popović.\nU razgovoru za "Tanjug" predsednik Partizana dotakao se i teme promene trenera što je ocenio kao izuzetno dobar potez aktuelne Uprave. Osim toga, Zoran Popović je istakao da sa Zoranom Milinkovićem na čelu crno-beli mogu do "duple krune" koju po kvalitetu zaslužuju.\n"Dolazak trenera Milinkovića bio je pravi potez. Želimo da ekipa igrom i rezultatima vrati publiku u Humsku. Titula je blizu, a uveren sam da možemo i do duple krune" zaključio je prvi čovek Partizana.\nAktuelni lider Jelen Superlige poslednji put je osvojio "duplu krunu" pre četiri godine, u sezoni 2010/2011, kada je u prvenstvu Zvezdi "pobegao" šest bodova a u finalu Kupa je savladao Vojvodinu službenim rezultatom (3:0) nakon što je protivnik napustio teren nezadovoljan suđenjem.